text:
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
05/10/07
Zonte 02 07 freebatasuna
Paîs Basc: impresonade la dirigjence di Batasuna
Vie pe gnot dai 4 di Otubar la polizie spagnole e è arestât la dirigjence dal moviment indipendentist basc Batasuna intune operazion che si è davuelte tra Olaberria e Segura (che e je stade dal dut isolade intant de azion di polizie). Lis personis impresonadis a son: Rufi Etxeberria, Joseba Permach, Mikel Zubimendi, Imanol Iparragirre, Xabier Albisu, Egoitz Apaolaza, Iban Berasategi, Angel Elkano, Juan Joxe Petrikorena, Marisa Alejandro, Aner Petralanda, Ana Lizarralde, Joana Regueiro, Ibon Arbulu, Patxi Urrutia, Jon Garai, Juan Cruz Aldasoro, Arantxa Santesteban, Asier Arraiz, Maite Diaz de Heredia, Maite Fernandez de la Bastida, Haizpea Abrisketa, e Jean-Claude Agerre. Chest impresonament massîf si zonte ai arescj di diviers rapresentants di prin plan dal moviment de çampe indipendentiste basche che si vevin vût ta chescj mês, a tacâ di chel dal puartevôs di Batasuna, Arnaldo Otegi, par rivâ a chei metûts in vore tes ultimis zornadis come tal câs di Joseba Alvarez (membri dal diretîf di Batasuna), Oihana Agirre (une des dirigjentis de organizazion Askatasuna), e Asier Tapia (un dai referents dal setôr zovanîl dal moviment indipendentist basc). L’unic dirigjent di Batasuna che nol è stât arestât intant de operazion di polizie al è Pernardo Barrena, che si cjatave a Iruñea / Pamplona par altris impegns politics. Simpri te serade dai 4, lis fuarcis di polizie a àn blocât ancje l’acès ae sede di Donostia dal partît indipendentist EHAK par une percuisizion. Daûr de operazion al è un ordin dal judiç Baltasar Garzón, ma za tes zornadis stadis la stampe spagnole e veve riferît la intenzion dal guvier di Madrid di inviâ une gnove azion repressive cuintri dal moviment de çampe indipendentiste basche. Come a dî che il mandant vêr par chescj arescj al è rivât dret dal guvier spagnûl vuidât dal prin ministri socialist José Luis Rodríguez Zapatero.
Cheste – e je la vôs compate che si jeve de çampe nazionalitarie basche – e je une declarazion di vuere al progjet indipendentist. Pal segretari gjenerâl dal sindacât nazionalitari LAB, Rafa Díez, si trate di operazions judiziariis dal dut arbitrariis che il lôr fin unic al è chel di criminalizâ e perseguitâ l’indipendentisim basc. Il sindacât al à clamât dongje par joibe che e ven une zornade di proteste. La presidente di Eusko Alkartasuna, Begoña Errazti, e à condanât cun fuarce cheste operazion che – e à zontât – e puarte indenant la stesse politiche di criminalizazion des ideis puartade indenant sot dal guvier Aznar. Il moviment nazionalitari Aralar al à fevelât di barbarie politiche e judiziarie, al à domandât la liberazion di ducj i arestâts e al à dite che une democrazie vere no criminalize lis ideis. Une condane dai arescj e je rivade ancje dal assessôr pe justizie de Comunitât Autonome Basche, Joseba Azkarraga, che al à fevelât ancje di operazion cun finalitât eletoralistiche. Un judizi negatîf su la operazion al è stât dât ancje dai dirigjents di Ezker Batua (la sezion basche di Izquierda Unida). Plui clipe la prime reazion dai rapresentants dal PNV.
Par denunciâ cheste operazion e par domandâ la liberazion dai arestâts si à inviade daurman ancje une campagne su internet inviade dal blog www.free-batasuna.blogspot.com . Il manifest de iniziative al è curt e sempliç:
“Denant dal arest di une vincjine di rapresentants de çampe indipendentiste basche, o vin inviât une campagne di denuncie. Se tu sês dacuardi cul manifest, dati dongje ancje tu. Baste meti un post tal to blog, tai messaçs istantaniis, te pueste eletroniche, su Myspace, su Fotolog, o v.i. cu la peraule freebatasuna.
Manifest: Par une soluzion democratiche, lis peraulis a son di masse: freebatasuna .”
(Font: Gara, 05/10/07)
04/10/07
Zonte 01 07 (04/10/07) - 07
Paîs Basc: indenant la repression cuintri dal moviment nazionalitari
Tal daspomisdì di martars ai 2 di Otubar lis fuarcis di polizie spagnolis a àn arestât a Donostia Joseba Alvarez (mahaikide, o sei membri dal diretîf di Batasuna, e responsabil dal partît pai rapuarts cul forest) e Oihana Agirre (une des referentis principâls de organizazion Askatasuna che si bat pai dirits dai presonîrs politics bascs). Il lôr arest al è rivât su mandât dal judiç Baltasar Garzón cu la acuse di “reiterazion di ativitât criminâl” par vie che a vevin partecipât, adun cun centenârs di altris personis, ae manifestazion che si veve davuelte ai 9 di Setembar stâts a Donostia par domandâ il rispiet dai dirits dai presonîrs politics bascs. Intant de manifestazion, che e jere stade dispierdude de polizie cun cjariis che a vevin causâts disinis di ferîts, al jere za stât arestât un altri rapresentant dal moviment indipendentist basc, Juan Mari Olano. Simpri ai 2 di Otubar, la polizie francese e à arestât in Iparralde (Paîs Basc setentrionâl), su mandât des autoritâts judiziaris spagnolis, Asier Tapia, un dai referents dai moviments zovanîi che si batin pe indipendence dal Paîs Basc. Joseba Permach, un dai pôcs dirigjents di Batasuna, inmò in libertât al à declarât che il guvier spagnûl, acusât di jessi daûr di chescj arescj, al fale se al pense di fermâ cu la repression la ativitât de çampe indipendentiste basche. Il PSOE e il prin ministri spagnûl, José Luis Rodríguez Zapatero, – al à zontât Permach – a san rispuindi ae domande di autodeterminazion che e rive dal Paîs Basc dome cu la cubie “Costituzion (tal sens che no si acete di discuti nissune opzion no scrite su la Costituzion spagnole) e repression”. L’arest di Joseba Alvarez al è stâts compagnât di incidents violents tra la polizie e i abitants dal cuartîr vieri di Donostia che a cirivin di impedî l’arest dal mahaikide di Batasuna.
Intant e je daûr a rivâ a 10 mil adesions l'apel in rêt cuintri dal impresonament dal puartevôs di Batasuna Arnaldo Otegi. Par aderî si pues lâ sul sît: www.arnaldoaskatu.org .
(Font: Gara, 02-03/10/07)
Zonte 01 07 (04/10/07) - 06
Paîs Catalans: un servizi pe telefonie mobile par catalan
Il Guvier catalan al à metût sù un sît internet par ducj i utents che a doprin o a àn chê di doprâ celulârs indotâts di programs in lenghe catalane. Sul sît, che si lu cjate ae direzion www.elteumobil.cat , si pues cjatâ la liste dai modei e des marcjis di telefonins che a ufrissin i lôr servizis par catalan. Cun di plui, tal sît a son disponibii ancje un pôcs di fonts, sunariis e zûcs leâts ae lenghe e ae culture dai Paîs Catalans. Dut câs, chest ultin servizi, in forme inmò plui slargjade, si lu cjatave za di timp sul sît www.smscatala.cat .
(Font: Galiza Hoxe, 03/10/07)
Zonte 01 07 (04/10/07) - 05
Paîs Basc: domande par uficializâ l’euskara tal Parlament european
Al à scugnût inventâsi un probleme tecnic, l’eurodeputât basc Mikel Irujo (Eusko Alkartasuna), par rivâ a fâ un intervent curt inte sô lenghe, l’euskara, intant de sentade dal Parlament european dai 26 di Setembar. Cun di fat, viodût che la lenghe basche no je tra chês uficiâls dal Parlament european, al riscjave che i fos gjavade la peraule. Tal so intervent Irujo al à domandât che l’euskara al sedi ricognossût tant che lenghe uficiâl in Navare, in Iparralde (Paîs Basc francês) e intal Parlament european. La Union – al à dite l’eurodeputât basc – e interven par difindi i dirits umans ator pal mont, ma po no difint i dirits linguistics dai siei citadins, come minim si trate di un compuartament contraditori.
(Font: Gara, 27/09/07)
Zonte 01 07 (04/10/07) - 04
Ladinie dolomitane: e je nassude “Gana”, la vôs des ladinis
Si insiore il panorame de informazion in lenghe ladine. Cun di fat, cun Setembar al è jessût il prin numar di “Gana. La Usc dles Ladines” riviste ladine al feminin, nassude di une cueste dal sfuei storic de comunitât ladine dolomitane “La Usc di Ladins”. La riviste – come che si pues lei tal prin editoriâl – “e je stade metude adun massime pes feminis, cun argoments che i plasin e i interessin aes feminis frontâts dal lôr pont di viste”. Il comitât di redazion, di fat, al è dut al feminin e al è formât di Olimpia Rasom, Ingrid Runggaldier, Wilma Runggaldier, Magdalena Gasser e Lucia Gross. Si trate di une riviste patinade, curade dal pont di viste grafic e siore di fotos. Tal prin numar, dongje des rubrichis che a compagnaran i letôrs (viodût che nol è dite che a leile a vedin di jessi dome lis feminis) ancje tai numars a vignî, si cjate un dossier dedicât aes feminis e al lavôr.
Al è ancje di dî che, chest Astât, “La Usc di Ladins” e à rignuvît la sô presince su la rêt. Ta cheste maniere ancje chei che no cjapin a cjase lôr il setemanâl ladin a àn a disposizion une version informatiche dal gjornâl avonde siore.
Il sît si lu cjate ae direzion: www.lauscdiladins.com .
(Font: La Usc di Ladins, 22/09/07)
Zonte 01 07 (04/10/07) - 03
Galizie: il galizian al cres intes gnovis tecnologjiis
Dome inte dade che e va dai 10 di Mai ai 15 di Jugn di chest an a son passe 42 mil i galizians che a àn discjariât la version di OpenOffice in lenghe galiziane. Par capî miôr l’impat che dut chest al à, si pues pensâ che se dutis chestis personis invezit di discjariâ chest software libar a vessin comprât Microsoft Office (che in Galizie al ven vendût te sô version di base sù par jù a 200 euros), la multinazionâl americane e varès vuadagnât passe 8 milions di euros in pôc plui di un mês! Dut câs, intal stes periodi, a son stadis dome 3.040 lis personis che a àn discjariât la version par galizian di Mozilla Firefox. Une reson, dade de riviste informatiche che e à publicât i dâts, par spiegâ cheste diference di cifris e podarès jessi leade al fat che, in realtât, il program nol è za biel che pront par galizian, ma daspò di vêlu discjariât intune altre lenghe si à di meti sù un altri pacut informatic che al fasi la sô traduzion par galizian.
L’assessorât pe industrie dal Guvier galizian al à dât la incarghe ae Associazion Galiziane dai Inzegnîrs des Telecomunicazions (AETG) di meti adun il prin Dizionari enciclopedic galizian des tecnologjiis de informazion. La opare, che e à vût un finanziament di passe 167 mil euros, e sarà metude adun cul jutori de “Real Academia Galega” e de Universitât di Vigo. Par rivâ insom cu la vore la AETG e à trê agns di timp. Il Dizionari – al à spiegât il Guvier galizian – al è une vore impuartant sei pes impresis, sei pai students e pai professôrs che, ta cheste maniere, a varan sot man un imprest che ur permeti di doprâ ad in plen la lôr lenghe intal cjamp de informazion e des gnovis tecnologjiis. In rêt, invezit, al è za disponibil un prin dizionari informatic par galizian, par spagnûl e, in forme video, ancje pal lengaç dai segns (che si pues viodilu achì).
L’assessorât pe culture e pal sport dal Guvier galizian al à invezit decidût di sburtâ a nivel internazionâl la produzion leterarie de Galizie. Par fâlu e à sielzût dôs stradis: chê de partecipazion simpri plui fuarte tes fieris internazionâls dal libri e chê di internet. Par chel che al rivuarde la prime strade, l’assessorât al à za proviodût a sostignî la presince dai prodots editoriâi galizians intes fieris dal libri dal Uruguay (Setembar), di Barcelone (Otubar), di Frankfurt (Otubar), di Guadalajara (Novembar), da La Habana (Fevrâr), di Bologne (Març – Avrîl), di Buenos Aires (Avrîl – Mai), di Londre e di Rio de Janeiro. In curt e sarà po disponibile in rêt, ae direzion www.readgalicia.com , une selezion di cuasi 200 oparis de leterature galiziane contemporanie. Sul sît a saran ducj i riferiments par contatâ lis cjasis editoris interessadis e si cjataran ancje tocs des oparis cuntune traduzion par inglês.
(Font: Galiza Hoxe, 28/08/07-01/10/07)
Zonte 01 07 (04/10/07) - 02
Gales: fonts europeans par une rêt des minorancis
L’Ufici pe lenghe galese (Bwrdd yr Iaith Gymraeg – Welsh Language Board) al à otignût un finanziament di mieç milion di euros de Comission europeane par meti in rêt e infuartî i rapuarts tra lis lenghis minoritariis de Europe. Il progjet – che al à non “Network to Promote Linguistic Diversity (Rêt par promovi la diviersitât linguistiche) – al è l’unic dedicât aes lenghis minoritariis a vê cjapât bêçs inte suaze dal Program european pal aprendiment continuatîf 2007 – 2013. Ae iniziative, dongje dal Ufici pe lenghe galese, a cjapin part 18 organizazions impegnadis inte promozion des lenghis che a partegnin a di une disine di nazionalitâts minorizadis o di minorancis nazionâls europeanis (bretons, catalans, estons, finlandês, galês, irlandês, ocitans, ongjarês, slovens e svedês). Pal president dal Ufici pe lenghe galese, Meirion Prys Jones, il progjet al darà a guviers locâi e organizazions une struture internazionâl di riferiment par scambiâsi informazions e bogns esemplis di politiche linguistiche.
(Font: Welsh Language Board, 17/09/07)
Zonte 01 07 (04/10/07) - 01
Slovens dal stât talian: il Novi Matajur al è in rêt
Il Novi Matajur, setemanâl di riferiment dai slovens de provincie di Udin, si pues cjatâlu cumò ancje in rêt ae direzion www.novimatajur.it . Ogni setemane si puedin lei lis gnovis plui impuartantis publicadis dal gjornâl, ma ancje la prime pagjine in formât Pdf, un calendari dai apontaments principâi che a interessin la comunitât slovene e altris servizis ancjemò.
(Font: Novi Matajur, 06/09/07)
21/08/07
Pontade 15 07 (21/08/2007) - 8
Paîs Basc: Sanz al torne ae presidence de Navare
Come che si veve bielzà anticipât, i socialiscj i àn splanade la strade pal guvier de Navare ae diestre spagnoliste. Cun di fat, ae seconde votazion, Miguel Sanz al è stât elet di gnûf president de Navare cui 24 vôts de UPN e de CDN. Dut câs, la sô elezion e je stade pussibile dome in gracie des 11 schedis blancjis e dal vôt di astension rivâts dai 12 parlamentârs socialiscj. Cuintri de rielezion dal candidât de diestre a vevin votât invezit i moviments nazionaliscj bascs rapresentâts de coalizion Nafarroa Bai (12 deputâts) e la çampe radicâl (IUN, cui siei 2 parlamentârs). I socialiscj de Navare (PSN) a àn duncje ubidît ai ordins rivâts de direzion centrâl dal Partît Socialist Spagnûl (PSOE). Cheste situazion, dut câs, e riscje di puartâ ae roture il PSN. Za diviers membris dal diretîf a àn presentât lis lôr dimissions – tant che Irene Lapuerta, Mariano Cerezo, Lourdes Montero, Teresa Iradiel e María Luisa Osta – e si fevele aromai de nassite di un gnûf partît progressist de Navare che nol vegni a compromès cu la diestre spagnoliste.
Dal moment che il gnûf esecutîf si cjate a guviernâ cence vê la poie de maiorance dal Parlament de Navare, al à fat viodi di jessi disponibil a colaborâ ancje cun altris fuarcis politichis e a sbassâ il nivel di scuintri su ciertis cuestions, come chê de lenghe basche. Cun di fat, il gnûf ministri pe educazion, Carlos Pérez-Nievas (de CDN), al à za declarât la sô intenzion di meti sù un Istitût pe politiche linguistiche a pro dal euskara e di normalizâ la situazion dal model scolastic D, ven a dî là che l’insegnament al ven fat in lenghe basche.
(Font: Gara, iparralde.eu, 11-18/08/07)
Pontade 15 07 (21/08/2007) - 7
Scozie: il plan dal SNP pe indipendence
Il prin ministri scozês Alex Salmond al à presentât al public il document metût adun dal so partît – il Scottish National Party – tant che fonde pe discussion sul avignî istituzionâl de Scozie. Si trate di un test che al à par titul “Choosing Scotland’s Future” e che al fronte lis stradis principâls pal cambiament costituzionâl dal paîs cui diviers pro e cuintri di ogni propueste. A son trê lis alternativis plui significativis, ven a dî une incressite minime dai podês devolûts, une riforme radicâl dal implant de devoluzion cuntun aument grues dai podês dal Parlament scozês, e la indipendence. Il SNP al sburte par cheste ultime opzion e al à chê di imbastî un referendum pe indipendence dentri dal 2010, dut câs il document presentât al ten cont ancje di chês altris stradis e al è un invît viert a ducj i citadins a discuti. Par chest al è stât metût sù ancje un sît internet – che si lu cjate ae direzion www.anationalconversation.com – là che si pues discuti sul argoment.
Intant, daûr di une inchieste comissionade dal cuotidian Daily Mail, al ven fûr che, daspò des elezions, il SNP al à cressût inmò di plui il so consens framieç dai scozês, che pal 48% a mostrin di poiâ chest partît. Simpri daûr de stesse inchieste, al ven fûr che, in dì di vuê, dome il 31% de popolazion e votarès a pro de indipendence de Scozie.
(Font: SNP, Gara, Galiza Hoxe, VilaWeb, 14/08/07)
Pontade 15 07 (21/08/2007) - 6
Isulis Åland: cu la indipendence si larès in miôr
Daûr di un studi jessût cualchi zornade indaûr, la indipendence e zovarès sei a nivel economic, sei a nivel sociâl aes Isulis Åland, un grup di isulis dal Mâr Baltic là che la maiorance de popolazion e je di nazionalitât svedese, ma che dal pont di viste politic a partegnin ae Finlande. Lis isulis za in dì di vuê a gjoldin di une une gruesse autonomie che, intai fats, e fâs dai finlandês la vere minorance. Dut câs, daûr dal studi, al ven fûr che la gjestion totâl dal sisteme di tassazion al darès plui fuarce ae economie locâl, al darès stabilitât ae incressite economiche, e al permetarès di miorâ i servizis sociâi e la difese dal ambient. La indipendence – si pues lei intal studi – e vignarès a costâ 53 milions di euros, ma il redit totâl al passarès dai 293 di vuê a 333 milions di euros.
(Font: European Free Alliance, 08/08/07)
Pontade 15 07 (21/08/2007) - 5
Corsiche – Sardegne: progjet comun pes nazions cence stât
E sarà presentade in maniere uficiâl in Setembar aes autoritâts europeanis une mozion sotscrite di diviersis organizazions indipendentistis cun chê di ricognossi il dirit ae autodeterminazion des nazions cence stât. Il document, presentât prime in Sardegne te suaze de “Festa Manna” inmaneade dal moviment politic “indipendèntzia Repùbrica de Sardigna” (iRS), e po in Corsiche intant de edizion 2007 des “Ghjurnate de Corti”. Il document, in plui di iRS (Sardegne), al è stât sotscrit di Corsica Nazione Indipendente, Ghjuventù Indipendentista (Corsiche), Esquerra Republicana de Catalunya, Joventut Independentista (Paîs Catalans), e de Scottish Independence Convention, che e met adun diviers moviments indipendentiscj scozês. La mozion si svilupe su trê ponts che si domande aes istituzions europeanis di cjapâ sù, ven a stâi: ricognossi e fâ rispietâ il dirit ae autodeterminazion des nazions cence stât che a son dentri te UE; definî e regolâ il procès democratic che lis nazions cence stât a àn di imbastî par deventâ indipendentis; acetâ le jentrade automatiche tes istituzions comunitariis dai gnûfs stâts che a nassaressin daûr di chest troi.
(Font: iRS, Galiza Hoxe, 06/08/07)
Pontade 15 07 (21/08/2007) - 4
Galizie: in Setembar si dan dongje lis campagnis pai dominis web
Si daran dongje in Setembar in Galizie, a Santiago de Compostela, i comitâts che a son nassûts in diviersis nazions cence stât de Europe ocidentâl par sburtâ la nassite di dominis web che a fasin riferiment ae lôr comunitât nazionâl e no al stât là che a son dentri. In particolâr, a dâsi dongje a saran i grups in vore in Bretagne, in Gales, intal Paîs Basc e in Galizie. A dâi plui fuarce a cheste bataie al è il sucès bielzà otignût dai catalans che a àn rivât a fâsi ricognossi il domini .cat che, in dì di vuê, al rivuarde passe 22 mil sîts internet e che si calcole che al vedi puartât a di un aument dal 33% de lenghe catalane in rêt. Lis campagnis ta chei altris paîs a son daûr a cuistâ simpri plui sostance. Par esempli, in Gales, la propueste di meti sù il domini .cym, in plui di cjatâ dacuardi ducj i partîts rapresentâts te Assemblee Nazionâl Galese e à vût il vie libare ancje dal Dipartiment pe industrie e pal cumierç dal guvier britanic. A pro di un domini web indipendent pal breton al varès cjapât posizion fintremai il president francês Sarkozy, tant che in Galizie la poie pal domini .gal e je rivade ancje de sezion locâl dal PP, par solit su posizions spagnolistis.
(Font: Eurolang, 12/08/07)
Pontade 15 07 (21/08/2007) - 3
Galizie: la Vuardie Civîl in difese dal bilinguisim
La cjolte di posizion cuintri dal ûs de lenghe galiziane di une des organizazions sindacâls dal cuarp des Vuardiis Civîls, la UFGC (Union Federâl des Vuardiis Civîls), e à inviât reazions sei a nivel politic, sei dentri dal stes cuarp di polizie. Cun di fat, une altre organizazion di categorie, la ASIGC (Associazion Indipendente de Vuardie Civîl), e à invidât a no dâi masse pês a di une organizazion che e rapresente pôcs di lôr e e à ricuardât che la plui part des Vuardiis Civîls de Galizie e cognòs e e dopre la lenghe proprie de comunitât. Magari cussì no, soredut par resons anagrafichis, tancj di lôr no son stâts inscuelâts par galizian e, duncje, a àn problemis cuant che si trate di doprâlu in forme scrite. Par chest – e dîs la ASIGC – al covente dâur cors di formazion par galizian. La UGC – Galicia (Union des Vuardiis Civîls de Galizie), la organizazion plui rapresentative de categorie, e je po intervignude cuntun comunicât là che e à difindût a fuart il bilinguisim in vore in Galizie, fevelant dal galizian come lenghe che e unìs e che e à di jessi patrimoni di ducj, e i à fat cuintri in maniere une vore dure a chei che a contestin l’ûs de lenghe proprie de comunitât. Intal test si fevele des declarazions rivadis de UFGC come di “nostalgjie precostituzionâl che no si pues tolerâ” e si ur domande di “bandonâ la lôr agressivitât reazionarie e lis lôr ideis fassistis cuintri dal galizian”, e cun di plui si invidin i responsabii dal cuarp di polizie a cjoli “precauzions par che no jentrin plui personis che no son bogns di vivi in democrazie”.
(Font: Galiza Hoxe, 10-13-14/08/07)
Pontade 15 07 (21/08/2007) - 2
Gales: si slargje l’ûs public dal galês
In gracie dal gnûfs plans di politiche linguistiche, l’ûs dal galês al è daûr a cressi intal setôr public. A dîlu a son i risultâts di une inchieste indipendente puartade indenant dal Centri pes Ricercjis Europeanis dal Gales su comission dal Ufici pe lenghe galese (Bwrdd yr Iaith Gymraeg – Welsh Language Board). La ricercje e à cjapât dentri sîs citâts – Amlwch, Bangor, Rhuthin, Machynlleth, Cardigan e Ammanford – là che si à controlât la presince di segnaletiche, materiâl informatîf, modui e pagjinis web par galês, ma ancje la lenghe che i dipendents dai uficis publics a dopravin par rispuindi ai utents che a vevin denant o che a telefonavin. Par puartâ indenant il studi i ricercjadôrs si son presentâts come utents normâi. Il risultât al è che il 73% dai servizis dipendents dal guvier e il 69% di chei des aministrazions locâls a son disponibii par galês o in forme bilengâl. Une vore sodisfat par chescj risultâts si à declarât il president dal Ufici pe lenghe galese, Meirion Prys Jones, che al à ancje ricuardât cemût che tai ultins cinc agns i plans di politiche linguistiche intai uficis publics a sedin dopleâts. Plui dificile la situazion intal setôr privât, là che al reste inmò tant ce fâ par incressi l’ûs de lenghe galese.
(Font: Welsh Language Board, 02/08/07)
Pontade 15 07 (21/08/2007) - 1
Romanie: metudis lis fondis par un Istitût pes minorancis
Il guvier rumen al à dite di sì ae nassite di un Istitût pal studi des problematichis des minorancis nazionâls in Romanie. L’organisim al varà nature publiche e al fasarà riferiment al Dipartiment statâl pes relazions interetnichis. L’Istitût – che al sarà logât a Cluj / Kolozsvár – al viodarà di inchiestis e ricercjis su la storie, la culture, la lenghe, la religjon, la situazion demografiche des minorancis nazionâls, e al proponarà liniis di indreçament par miorâ la lôr situazion.
Intant, il ministri rumen pe educazion, Cristian Adomnitei, al à dât fûr une circolâr là che si previôt che intal curriculum di storie dai istitûts superiôrs e des universitâts si feveli ancje de storie di dutis lis minorancis nazionâls che a vivin in Romanie. Il ministeri al à za fat savê che al darà fûr i materiâi che a coventin par puartâ indenant cheste iniziative, pensade par incressi la cussience de diviersitât culturâl dal paîs.
(Font: divers.ro, Eurolang, 04-09/08/07)
07/08/07
Pontade 14 07 (07/08/2007) - 8
Paîs Basc: i socialiscj a lassin la Navare ae diestre
La diestre spagnoliste e tornarà al podê in Navare e a splanâi la strade i àn pensât i socialiscj. Tes ultimis elezions, UPN e CDN, i doi partîts de diestre che a jerin stâts al guvier te legjislature stade, a vevin pierdût la maiorance assolude e a vevin vût di contentâsi di 24 deputâts; la sezion navare dal Partît Socialist (PSN) e veve cjapât 12 parlamentârs, la çampe radicâl (IUN) a ‘nt veve otignûts doi e i moviments nazionaliscj bascs, che si vevin dâts dongje te coalizion Nafarroa Bai (NaBai), a vevin concuistât 12 deputâts. Daspò di doi mês di negoziazions e someave vierzisi la strade di une aleance di guvier formade di socialiscj, nazionaliscj bascs e çampe radicâl, ma la dirigjence centrâl dal Partît Socialist (PSOE) e à scancelât ogni sperance di cambiament pe Navare. Cun di fat, a Madrid, il diretîf dal partît al à ribaltât la soluzion sielzude dal PSN e al à imponût la strade de astension cuant che si larà a votâ pal gnûf guvier. Ven a dî che cu lis 12 schedis blancjis dai deputâts socialiscj, Miguel Sanz al tornarà a cjapâ in man la presidence de Navare cu la maiorance relative che i rive de coalizion tra UPN e CDN. La decision dal diretîf centrâl dal partît, e à lassât scaturîts no dome i militants, ma ancje diviers dai cuadris dirigjents dal PSN che a àn domandât il cjâf dal segretari regjonâl, Carlos Chivite, e dal candidât ae presidence, Fernando Puras, acusâts di poiâ la linie imponude di Madrid. Chest ultin al à cussì decidût di dimetisi di deputât e al à visât la dirigjence dal PSOE che la decision cjapade a Madrid e riscje di crevâ il PSN. Il segretari dal PSOE, José Blanco, al à za dite che cui che nol seguìs la strade dade de direzion centrâl al sarà parât fûr. Cun cheste cjolte di posizion, i socialiscj spagnûi a dimostrin ancjemò une volte che a àn miôr vignî a pats cu la diestre post franchiste, che poiâ la volontât di autoguvier che e va dilunc a cressi intai teritoris storics che a formin il Paîs Basc.
(Font: Gara, iparralde.eu, 06-07/08/07)
Pontade 14 07 (07/08/2007) - 7
Corsiche: “Ghjurnate de Corti”, messaç dal FLNC e divisions politichis
Si à davuelte tal fin di setemane a pene passât la edizion 2007 des “Ghjurnate de Corti”, apontament là che si dan dongje i plui impuartants moviments indipendentiscj de Europe ocidentâl. La edizion di chest an des “Ghjurnate” e je stade la ocasion par viodi un videomessaç dal FLNC – UC (Front di Liberazion Nazionâl Cors – Union dai Combatents), ven a dî la organizazion armade corse plui impuartante. Intal messaç, il grup armât al vise che la uniche strade par saltâ fûr de crisi e je chê di inviâ des negoziazions tra il stât francês, il moviment di liberazion nazionâl e lis diviersis realtâts che a formin la societât corse, ma al ricuarde ancje che la sô determinazion e il so impegn pe indipendence de isule a son inmò salts, e al clame i zovins ae lote. Lis “Ghjurnate”, dut câs, a àn mostrât ancje une division tra lis diviersis animis dal panorame nazionalist che si vevin dadis dongje te Unione Naziunale: di une bande “Corsica Nazione Indipendente”, organizadore dal apontament, che e à confermât il so impegn pe indipendence; di chê altre bande il PNC (“U Partitu di a Nazione Corsa”) e “A Chjama Naziunale”, che no si son fats viodi ae iniziative e a àn mostrât di no agradî la posizion dai compagns di coalizion. Jean-Guy Talamoni, che al è ae vuide di CNI, dongje di dâ la plene solidarietât al FLNC – UC, al à rivendicât une clare linie politiche indipendentiste che no à di confondisi cul autonomisim o il nazionalisim moderât di chei altris moviments, e al à presentât un progjet politic in 25 ponts che al varès di jessi la fonde par tratâ cul guvier di Parîs. I dirigjents dal PNC e di ACN, Jean-Christophe Angelini e Gilles Simeoni, a àn cjapât lis distancis dal moviment armât e a sburtin par une politiche nazionaliste moderade.
(Font: Le Monde, Libération, Galiza Hoxe, 06/08/07)
Pontade 14 07 (07/08/2007) - 6
Galizie: cun Setembar la certificazion linguistiche gnove
Cun Setembar al scomençarà a jentrâ in vore in Galizie il gnûf sisteme di certificazion linguistiche che al sarà organizât su cinc nivei. Dongje de cognossince dai aspiets gramaticâi, fonetics, ortografics e lessicâi, i “Celga”, ven a dî i Certificâts di Lenghe Galiziane, a tignaran cont ancje di cierts elements sociâi e culturâi leâts ae lenghe proprie de Galizie. Si partìs dal “Celga 1” che al previôt la cognossince dai elements elementârs de lenghe galiziane par rivâ fintremai al “Celga 5”, là che si domandin cognossincis linguistichis sul nivel dai laureâts in filologjie galiziane. Cun Setembar a tacaran i esams par vê i prins cuatri nivei di certificazion. Lis provis pal cuint nivel, invezit, a scomençaran dome cul 2008. Di chest an che al ven il sisteme al jentrarà in vore ad in plen e si tignaran doi esams al an par ogni nivel. Dut câs, diviersis realtâts tra chês in prime linie pe promozion dal galizian, a àn contestât il sisteme e a àn fevelât di ocasion pierdude. Di fat, “A Mesa pola Normalización Lingüística”, la Associazion dai scritôrs in lenghe galiziane (AELG), il Coordenament dai lavoradôrs pe normalizazion linguistiche (CTNL) e la Associazion sociopedagogjiche galiziane (AS-PG) a judichin che il gnûf sisteme nol garantissi pardabon lis competencis linguistichis, massime par chel che al rivuarde i lavoradôrs de aministrazion publiche.
(Font: Galiza Hoxe, 31/07/07)
Pontade 14 07 (07/08/2007) - 5
Irlande dal Nord: finide la campagne militâr britaniche
I 31 di Lui a son stâts la ultime zornade de cussì clamade “Operation Banner”, ven a dî la campagne militâr britaniche in Irlande dal Nord. Si trate de operazion plui lungje inte storie dal esercit britanic: di fat e jere tacade in maniere uficiâl intal 1972, cundut che i prins reparts a vevin tacât a rivâ inmò tal 1969. L’esercit britanic al jere stât mandât tes Sîs Conteis cun chê di cuietâ la situazion, daspò de ofensive de polizie nordirlandese e dai grups paramilitârs unioniscj cuintri dal moviment pai dirits civîi che si bateve par che ae popolazion nazionaliste irlandese a fossin garantîts i stes dirits de comunitât lealiste. Dut câs, i militârs britanics, che sul imprin a vevin vût il bon acet dai nazionaliscj, a jerin deventâts in curt un altri imprest di repression cuintri de comunitât nazionaliste. Cun di fat, diviers dai episodis plui sanganôs de storie resinte de Irlande dal Nord a àn vût come protagoniscj reparts dal esercit britanic: a tacâ dal “Bloody Sunday”, cuant che ai 30 di Zenâr dal 1972 parecjadutiscj britanics a coparin 13 civîi che a vevin partecipât a di une marcje pai dirits civîi a Derry. La smilitarizazion de Irlande dal Nord al è un dai ponts dai acuardis di pâs, e la fin uficiâl de campagne militâr scomençade tal 1972 e je un pas ta cheste direzion. Rispiet ai 20 mil militârs britanics che si cjatavin tes Sîs Conteis cuant che si à inviât il procès di pâs, la fin de operazion e à puartât chest numar a 5 mil unitâts. Une riduzion che si à svilupade ta chescj agns, ancje se no simpri in maniere liniâr, come che a àn plui voltis denunciât i rapresentants de comunitât nazionaliste.
(Font: Gara, 31/07/07)


c: text/html

text:
Si visaiso dal decalic sui lûcs comuns su la lenghe furlane che cualchi an indaûr il Comitât 482 al veve fat zirâ? Po ben, chê iniziative e à ufiert la ispirazion par un lavôr che al va a frontâ (e a sdrumâ) propit chei a altris lûcs comuns su la lenghe furlane e su altris lenghis che a patissin la stesse condizion di minorizazion.
O fevelìn dal libri "Cjalant il Friûl / Sguardi sul Friuli" curât di Priscilla De Agostini e Silvana Schiavi Fachin e publicât de cjase editore Forum là che cuindis personis che par storie personâl o professionâl a son leadis al Friûl (di Tullio De Mauro a Leonardo Zannier, di Xavier Lamuela a Sergio Salvi, di Pierluigi Cappello a Domenico Lenarduzzi) a resonin su chescj temis e a sdrumin jù cetancj dai lûcs comuns che inmò a zirin su la nestre lenghe e su lis azions di politiche linguistiche metudis in at par promovile.
Un lavôr, duncje, che al merete let e che al pues jessi un moment impuartant di riflession pal Friûl e no dome. La presentazion dal libri e je in program chest vinars, prin di Lui, a siet sot sere (19.00) inte cort di Palaç Morpurgo (se al plûf in sale Ajace).
Intant de presentazion si varà un confront sui temis frontâts dal libri. Moderâts di Pauli Cantarut, a intervignaran Furio Honsell, Lorenzo Fabbro, Valter Colle, Carli Pup e lis dôs curadoris. La presentazion e sarà compagnade ancje tescj lets di Andrea Collavino e Serena Di Blasio.

robotstxt: allowed

filter: keep


text:
E je plui di une assoluzion plene chê che e je rivade ae fin de vicende judiziarie che e à colpît intal 2003 il cuotidian in lenghe basche Egunkaria. Cun di fat, i àn coventât siet agns, ma ae fin la Audiencia Nacional spagnole, la stesse di dulà che la vicende e jere partide, e ricognòs che “la ipotesi acusatorie e jere artificiose” e che si jere partîts di une tesi precostituide. La sentence dal orghin judiziari spagnûl no dopre il tiermin montadure, ma il sens che si ‘nt rigjave al è propit chel. Se la acuse fate indenant cuintri dal cuotidian in lenghe basche e jere chê di jessi un imprest tes mans di ETA, la sentence e dîs a clâr che: “la vision limitade e falade che e calcole dut ce che al è leât al euskara e ae culture pandude ta cheste lenghe come alc di sburtât e / o controlât di ETA e à puartât, intal procès penâl, a di une leture falade dai dâts e dai fats e ae inconsistence de imputazion”. In pratiche, il procès inviât al jere imbastît su prejudizis e tesis precostituidis e no su elements di prove e, e dîs la Audiencia Nacional, nol varès nancje mai vût di scomençâ. Chê azion judiziarie, invezit, e à obleât il cuotidian a sierâ, lu à disprivât des sôs risorsis umanis e economichis, de sô sede e dai siei machinaris: un dam grandonon pe societât basche che si à ricjatade, dibot, cence l’unic cuotidian par euskara. Dome une grande mobilitazion popolâr cuntune racuelte di fonts straordenarie e à permetût tal zîr di trê mês di partî cuntun gnûf cuotidian in lenghe basche (Berria). I responsabii dal gjornâl arestâts de Guardia Civil a son stâts torturâts: un fat che, ancje se no in maniere esplicite, ancje la Audiencia Nacional e à vût di ricognossi inte sô sentence. Par chei fats, però, nissun al à ancjemò paiât. Cun di plui, sul fonts, a restin tantis altris vicendis judiziariis che a àn colpît realtâts associativis, culturâls, informativis e politichis baschis simpri su la fonde de teorie de vicinance a ETA e che a spietin inmò che la veretât e vegni ricognossude de magjistrature spagnole.
Font: Gara, 13/04/10; El País, 13/04/10


text:
L’ûs
veicolâr de lenghe bretone tes scuelis al va dilunc a cressi. Cun di
fat, i istitûts bilengâi dal setôr public (Div-Yezh) a contin cumò
6.887 students, cuntun aument dal 3,4% rispiet al an prime. Si à po
di zontâur i 5.099 iscrits aes scuelis catolichis Dihun e i 3.854
students des scuelis a imersion Diwan, ancje chei in aument rispiet
al an passât. Ce che invezit al jeve preocupazion e al pidimente la
incressite e je la mancjance di insegnants specializâts, risultât
dal disinterès des istituzions francesis pe formazion par breton.
Font:
Le Telegramme,
31/03/15


text:
Da cuant che si nàs aromai jenfri, l'asilo, lis scuelis, le universitât, il lavôr e le cjase, a si sta simpri in te ombrene. Inmó un tic e o deventarin blancs come lis endiviis di Bruxelles che a son tiradis sù tal scûr. Risultât: O vin ducj une cjarence di vitamine D. Al bastarès 3 voltis vincj minûts par setemane par recuperâ, tal sorêli, lis vitaminis D che si à bisugne.Straordenari di viodi sul Web trope leterature che si cjate su le cjarence de vitamine D. Praticamenti, se in vês avonde o vivês di plui, o invecjais di mancul, no riscjais come chei che nondan (no nd'an) di vê cancros, infezions, maladîs dai vuès e des articulazions, maladîs cardiachis, maladîis di feminis e maladîs di oms. A é ore di lâ di fûr subite e finîle di crodi che il sorêli al fâs dome mâl. Studait chel argagn di ordenadôr in cjase che us ten inclaudât su chê cjadree e poneitsi di fûr cul PC a Sdraio. Vie tal sorêli. Le lûs dal sorêli a é praticamenti l'unic antidot a chiste cjarence. Su par jù, le lûs a passe a traviers de piel e incuintre il C dal colesterûl e in vincj minûts o varês avonde D da dismenteâ il C. Naturalmenti o podês ancje mangjâ il pès gras che al é l'unic che al puarti un tic di vitamine D ma ancje se in mangjais ogni dí o no in varês avonde. Us reste le vitamine D dal farmacist. A coste pôc e nuie e us fâs lâ sù di zirs amancul d'invier. D.
28 lug 2010
Ordenadôr a sdraie / PC a sdraio
Da cuant che si nàs aromai jenfri, l'asilo, lis scuelis, le universitât, il lavôr e le cjase, a si sta simpri in te ombrene. Inmó un tic e o deventarin blancs come lis endiviis di Bruxelles che a son tiradis sù tal scûr. Risultât: O vin ducj une cjarence di vitamine D. Al bastarès 3 voltis vincj minûts par setemane par recuperâ, tal sorêli, lis vitaminis D che si à bisugne.Straordenari di viodi sul Web trope leterature che si cjate su le cjarence de vitamine D. Praticamenti, se in vês avonde o vivês di plui, o invecjais di mancul, no riscjais come chei che nondan (no nd'an) di vê cancros, infezions, maladîs dai vuès e des articulazions, maladîs cardiachis, maladîis di feminis e maladîs di oms. A é ore di lâ di fûr subite e finîle di crodi che il sorêli al fâs dome mâl. Studait chel argagn di ordenadôr in cjase che us ten inclaudât su chê cjadree e poneitsi di fûr cul PC a Sdraio. Vie tal sorêli. Le lûs dal sorêli a é praticamenti l'unic antidot a chiste cjarence. Su par jù, le lûs a passe a traviers de piel e incuintre il C dal colesterûl e in vincj minûts o varês avonde D da dismenteâ il C. Naturalmenti o podês ancje mangjâ il pès gras che al é l'unic che al puarti un tic di vitamine D ma ancje se in mangjais ogni dí o no in varês avonde. Us reste le vitamine D dal farmacist. A coste pôc e nuie e us fâs lâ sù di zirs amancul d'invier. D.
1 commento:
- frank spada ha detto...
-
Dutcas, la biele more... à moitié vert, a moitié... ce tante D!
Saltant la E, passin alla F: W la.. il Friul e vonde vitaminis!
Mandi
- 9 agosto 2010 16:46


text:
Ateisim
L'ateisim, tal sens plui larc de peraule, e je l'assence di crodince inte esistence di Diu, o di realtâts trassendentis l'om. Cheste definizion e cjape dentri tant chei che a sostegnin che i dius no esistin, la definizion plui strete di ateisim, che chei che no an nissune crodince su l'esistence dai dius, cjapant dentri l'agnosticisim incirche la religjon, che afirme che no si pues dî nuie su un argoment di cui no si a une cognossince suficiente.
Si ben che i ateiscj dispès a son razionaliscj e une vore di lôr a son setics o umaniscj, nol è une singule ideologjie che ducj i ateiscj a spartissin. Cundiplui, unevore di ateiscj no son dal dut inreligjôsis; a son ateiscj che a son religjôs o spirituâls al dispiet de assence di crodince inte esistence di Diu.


text:
I
prins ministris dal Cossovo e de Serbie, Isa Mustafa e Aleksandar
Vučić,
a àn sotscrit a Bruxelles un acuardi su la aministrazion de justizie
intes areis dal Cossovo che a son ancjemò a maiorance serbe. La
intese, che e je nassude cu la mediazion des istituzions europeanis,
e torne a meti in moviment il procès di normalizazion intai rapuarts
tra i doi paîs che al jere fer di cuasi un an. L’acuardi al
previôt che il tribunâl di riferiment pai siet comuns dal Cossovo
setentrionâl al vedi nûf judiçs che a rivin de comunitât serbe e
nûf di chê albanese e che il president dal tribunâl, logât inte
citât a maiorance serbe di Mitrovica, al sedi un serp. Cjatade la
intese su la aministrazion de justizie, il prin ministri cossovan al
ponte cumò a dismantelâ lis fuarcis di polizie che a operin inte
aree serbe dal Cossovo e che a fasin ancjemò riferiment a Belgrât,
intant che pal prin ministri serp la prioritât e je chê di meti sù
la gnove associazion dai comuns serps che e garantissi un alt nivel
di autoguvier par cheste aree dal Cossovo.
Font:
Balkan
Insight,
10/02/15


text:
Cossovo: ipotesi di division aministrative
Une division aministrative dal Cossovo che e separi la minorance serbe dal teritori a maiorance albanese. Al è un dai ponts de propueste fate indenant di Andrew Ladley - che al è a cjâf de scuadre di mediatôrs de ONU che e cîr di cjatâ un acuardi jenfri i guviers di Priština e di Belgrât - ai rapresentants dal guvier cossovâr intant di un incuintri riservât. Di Priština e je rivade la conferme dal incuintri, ma si à dineât che Ladley al vedi presentât une propueste di acuardi. Daûr di fonts gjornalistichis, i rapresentants cossovârs a varessin impedît al mediatôr de ONU di presentâ la sô propueste e a varessin bandonât l’incuintri par vie che par lôr la indipendence e la integritât dal Cossovo no son plui in discussion.
Font: B92, 27/10/08


text:
domenica 11 novembre 2007
PRE BELINE: PILLOLE DI SAGGEZZA_7
La bontà di una persona non si misura con la frequenza alle messe come la cultura non viene conteggiata in base al numero dei libri letti.
Un popul cence storie nol va indenant; al va indenant il cuarp ma no il popul. Si po fa di mancul di lâ a messe, e no crôt di blestemâ, ma cence culture e cence religjon no si va indenant. La religjon e je alc di plui profont dal lâ a scuole.
Chei sot dal campanili sono plui dongie dal Signôr dei chei lontans? Chei che a van simpri in glesie sono plui plens di gracie di chei che a metin pît dome par sbalio o par un sanscugnî?
Se a podessin fevelâ i mûrs di tantis canonichis! Se a podessin fevelâ e berlâ tancj predis, vitimis
di une educazion sbalade e di une stuture disumanizant! Al è chest il misteri de glesie: cemût che a fâs a lâ indenant cun maestrancis cussì inadeguadis e a proclamâ la gnove de salvece in maniere tant flape, incoerente e rassegnade. Mai spot tant grant, anzit di impuartance vitâl, al è stât presentâtr cussì mâl.
Tal paiâ lis tassis o tes regulis di circulazion o aceti, ben vulintîr, une regule par ducj, ma tal pensâ Diu o cjati mortificant, presuntuôs e ancje patetic il tentatîf di presentâ al mont intîr une muse sole di Diu come che nus ven di certs tratâts teologjics.
O sai che se un al ûl spiticâsi, soredut partint dai tratâz de teologie e des definizions dal magisteri, al po’ cjatâ in ogni rie e in ogni peraule un rimpin par picjâmi, soredut chel che al è sigûr in te sô fede. Ma se al è sigur, no puedial jessi ancje tolerant, savint che la fede e jè un don di Diu e no un merit so
(Pre Toni Beline)
Un popul cence storie nol va indenant; al va indenant il cuarp ma no il popul. Si po fa di mancul di lâ a messe, e no crôt di blestemâ, ma cence culture e cence religjon no si va indenant. La religjon e je alc di plui profont dal lâ a scuole.
Chei sot dal campanili sono plui dongie dal Signôr dei chei lontans? Chei che a van simpri in glesie sono plui plens di gracie di chei che a metin pît dome par sbalio o par un sanscugnî?
Se a podessin fevelâ i mûrs di tantis canonichis! Se a podessin fevelâ e berlâ tancj predis, vitimis
di une educazion sbalade e di une stuture disumanizant! Al è chest il misteri de glesie: cemût che a fâs a lâ indenant cun maestrancis cussì inadeguadis e a proclamâ la gnove de salvece in maniere tant flape, incoerente e rassegnade. Mai spot tant grant, anzit di impuartance vitâl, al è stât presentâtr cussì mâl.
Tal paiâ lis tassis o tes regulis di circulazion o aceti, ben vulintîr, une regule par ducj, ma tal pensâ Diu o cjati mortificant, presuntuôs e ancje patetic il tentatîf di presentâ al mont intîr une muse sole di Diu come che nus ven di certs tratâts teologjics.
O sai che se un al ûl spiticâsi, soredut partint dai tratâz de teologie e des definizions dal magisteri, al po’ cjatâ in ogni rie e in ogni peraule un rimpin par picjâmi, soredut chel che al è sigûr in te sô fede. Ma se al è sigur, no puedial jessi ancje tolerant, savint che la fede e jè un don di Diu e no un merit so
(Pre Toni Beline)
Nessun commento:
Iscriviti a: Commenti sul post (Atom)


text:
SIMPRI BOGNS. AA.VV. La comugne, numars 0 + 7 + 25
“Tal panorame editoriâl furlan no mancjin publicazions ator de leterature furlane o di riflession culturâl sul furlan. In cetantis di chestis edizions no si fâs fadie a intivâ poesiis. Une vore plui dificil invecit al è cjatâ altris formis di scriture, altris produzions leteraris là che la lenghe furlane si met a la prove par inmagâ cui che al lei, intun mont che in gracie di jê al nas e al devente…”
Al jere il Dicembar dal 1997 e l’incipit dal editoriâl dal numar zero de gnove riviste La Comugne al nunziave il principi di une inovazion pe nestre lenghe, metint il dêt su la plaie: in furlan si cjatave tante poesie e pocje o nuie prose. Di culì la necessitât di fâ respirâ la lenghe, di alçâle doprantle par narative, senegjaturis, fumuts, drams e radiodrams, traduzions, intervistis, saçs, contis, flabis, storie, geografie e vie in devant.
Une scomesse azardose: varessie cjatâts i bêçs par tignîsi in pîds? varessie vût un bon numar di letors? la lenghe saressie stade a la altece? e i autors?
Poben: cumò che o sin intal 2015, o vin in man il numar 25 de riviste. Che, plui i vot de prime schirie, a fasin un totâl di trentetrê numars. Al va dit che i prins a vevin une consistence une vore plui grande: il numar zero al veve cuindis articui, il numar vincjecinc al à dome siet. Se chest al è un limit, al va dit che al è za un piçul miracul di viodile ancjemò vive e vivarose. Une riviste di leterature furlane no pues mancjâ a une lenghe che e vûl vivi e che e vûl cressi. La Comugne e à vût propi cheste funzion in chescj dibot disevot agns e le à davuelte une vore ben.
Une sielte inteligjente e je stade chê di dâi spazi e impuartance a la fotografie. Ogni numar al è imbastît su une part scrite e une grafiche e lis fotografiis a son simpri stadis bielis, simpri di valor artistic, storic, naturalistic. Inta chest ultin numar a son fotos di piçui nemâi di Marco Cuoco che i dan un valor zontât a la riviste, parie cui cuadretuts di Rafaele Serafini.
Cui che al va cirî il Friûl di une volte, la plovisine, il folklor e la nostalgje, il salt, onest e lavorador, nol à di cirî di chestis bandis. Culì il nivel de lenghe al è une vore alt, i contignûts a son problematics, pençs, no metin sucar su la realtât, a metin pevar, a sticin domandis, a sbreghin certecis, ti oblein a pensâ su. A fasin il mistîr che e à di fâ une riviste serie, ma che, se al covente, e je ancje buine di une biele ridade.
Al è dome di augurâsi che e puedi lâ in devant. Par altris trentetrê numars e po ancjemò altris sessantesîs. Po si viodarà. ❚
Laurin Zuan Nardin


text:
eznode://140873
Lei Alc&Cè! Zûcs, fumets e tancj aprofondiments ducj in lenghe
Alc&Cè al è l’unic gjornalut par fruts scrit dut in lenghe furlane, che al ven fûr tant che suplement dal setemanâl la Vite Catoliche.
Sedis pagjinis, dutis a colôrs, cun fumets, zûcs e tancj aprofondiments par imparâ la lenghe in maniere divertente.
La riviste e ven doprade in cetantis scuelis de regjon dulà che si insegne il furlan. I mestris che a vuelin vêle pai lôr arlêfs, sore nuie, a puedin domandâle telefonant al numar 0432/242611, mandant un fax al 0432/242600 o une e-mail ae direzion: amministrazione@lavitacattolica.it
Par sugjeriments e curiositâts sul gjornalut scrivêt une e-mail a Erika Adami, responsabile e coordenadore editoriâl, ae direzion: adami@lavitacattolica.it
Achì o podês scjariâ i ultins numars de riviste. Buine leture!


text:
Libri di Gjenesi
Il Libri di Gjenesi al è il prin libri dal Pentateuc (cinc rodui), che in principi al jere un libri unic e al jere clamât la Torà (Leç) o libri de Leç di Moisès.
Gjenesi al derive da un tiermin grêc che al significhe "origjin" o "nassude".
Al è il libri che nus conte in maniere acurade lis primis zornadis de storie umane.
Nus spieghe parcè che l'Idiu al à metût l'om su la tiere, parcè che l'om al mûr e parcè che vuê a 'ndi son tantis dificoltâts.
Al è probabil che al sei stât scrit intal desert dal Sinai ator al 1500 p.d.C. e nol è mai stât metût in discussion dai ebreus che il scritôr al sedi Moisès.
Contignût[cambie | modifiche il codiç]
A ven descrite la creazion dal mont, fate in sîs periodots di timp clamâts "zornadis", ma che no jerin ciertementri zornadis di 24 oris.
La setime zornade è vignì benedete e declarade sacre al Signôr.
Si cjacare ancje de creazion dal om, dal zardin di Eden e des leçs dadis a la prime famee.
Si passe po dopo, a la descrizion di cemût che al è vignût il pecjât e di come che la muart e je jentrade intal mont.
Al seguite cu lis vicendis di Abram e dai soi rapuarts cu l'Idiu.
Al cjape dentri ancje la storie di Jacop e dai soi 12 fiis, e ancje dal spostament in Egjit cu lis vicendis di Josef.
Utilitât[cambie | modifiche il codiç]
Gjenesi al stabilis il teme de intiere Biblie, vâl a dî la rivendicazion dal Idiu par mieç dal so Ream governât de sepe prometude, Jesus Crist (Gjenesi 3:15).
Al è util parcè che al mostre cuâl che al devi jessi il fin di dut il gjenar uman: mantignî le integritât e contribuî a santificâ il non dal Idiu.
Gjenesi al dâ segnots rivuart al matrimoni mostrant la juste relazion che a à di jessi fra om e femine e al dâ conseis su la educazion de famee.
Nus dâ ancje mût di cognossi il mût di vivi de societât patriarcjâl, cun i lôr criteris, tancj dai cuai a son valevui ancje vuê.
Nus insegne ancje cualitâts come:
- la fede e la indurance di Abram,
- la sotanance di Sara,
- la obedience di Josef


text:
A son un miâr lis firmis za tiradis sù
dal grup “Su Majolu” framieç dai students che a frecuentin la universitât di
Tàtari / Sassari par domandâ che a vegnin inviâts doi cors di lauree gnûfs, un
di siencis de formazion primarie in lenghe sarde e un di lenghe e leterature
sarde. Cun di plui si domande ancje di previodi un esam di lenghe sarde in ducj
i cors di lauree za cul prossim an academic. L’obietîf de iniziative al è chel
di prontâ i struments che a coventin par formâ i insegnants che un doman a
varan di doprâ il sart intes scuelis de Sardegne. La petizion e sarà puartade
ae atenzion sei dal retôr e dai presidis di facoltât de universitât sarde, sei
aes autoritâts politichis regjonâls. A sburtâ i zovins dal grup “Su Majolu” a
inviâ la iniziative e je po la oposizion avonde marcade di cetancj professôrs e
rapresentants de universitât pal ûs de lenghe sarde dentri des aulis
universitariis.
Font: La Nuova Sardegna,
17/04/12


text:
In Irlande
dal Nord a van dilunc i scuintris e lis violencis inviadis dai
estremiscj unioniscj dopo che ai 3 di Dicembar il consei comunâl di
Béal Feirste / Belfast al veve fat bon un proviodiment là che si
decideve che la bandiere dal Ream Unît (Union Jack) e sarès stade
esponude fûr dal municipi dome par cualchi ricorence e no dut il
timp dal an. I scuintris tra bandis lealistis e polizie a jerin
tacâts za la sere de aprovazion dal proviodiment. Di in chê volte,
lis protestis si son slargjadis a diviersis localitâts de Irlande
dal Nord e se in diviers câs a àn viodût manifestazions cence
incidents, in altris a àn cjapât la forme di atacs cuintri de
polizie, di ats di vandalisim e fintremai di scuintris cun grups de
comunitât nazionaliste.
A cuarante dîs dal prin tacâ des violencis
a son aromai disinis e disinis i ferîts, e cetancj i dams. Dome inte
zornade dai 12 di Zenâr si fevele di une trentine di ferîts. Cun di
plui, ta cheste dade, si àn vût menacis cuintri dai rapresentants e
atacs aes sedis dai partîts che a àn votât a pro dal proviodiment,
o sei Alliance Party (moderâts), SDLP (nazionaliscj moderâts) e
Sinn Féin (republicans). Daûr des violencis a son piçui grups di
estremiscj lealiscj che la lôr azion e cjate aromai la condane dure
ancje de bande di cetancj rapresentants politics unioniscj che sul
imprin a vevin invidât a protestâ cuintri dal proviodiment su la
esposizion de bandiere britaniche. Cul lôr compuartament chescj
grups a fasin dome dam ae cause che a disin di volê difindi, al à
dite il segretari dal Ulster Unionist Party, Mike Nesbitt, intant che
dal Sinn Féin al è rivât un invît a ducj i partîts –
nazionaliscj e unioniscj – a dâsi dongje par isolâ i violents.
Font:
BBC, 07-12/01/13


text:
Ve chi, par chei che a presein il deventâ reâl de nestre Ostarie, une biele gnove peade ae gnots dai Muarts, ispirazion che di spes nus à regalât contis.
Lunis 31 di Otubar, di fat, a Tavagnà, tal Centri Civic, o fasarìn part dal program de serade, insiemit a un intervent di Carli Pup, che al contarà alc sui aspiets mancul cognossût e plui antîcs de gnot dai Sants, aromai merecanizade in Halloween, e insiemit ancje al nestri famei, che nol sarà dome letôr di contis, ma al sierarà la serade vistût di Francis, cui siei phantoms.
La serade, une misture di storie, musiche e leteradure, nus viodarà propit impegnâts in cheste ultime, cu la leture di cualchi "conte di pôre". Un intervent curt, che nô di Contecurte o vin za batiât (i dirits a van a Pauli Kantarut) Pôrecurte e dulâ che o screarìn une gnove letrice e cuissà ce altris sorpresis.
E par stiçaus un pôc, ve chi una cualchi peraule di Carli Pup, par introduzi il teme, e subit daûr lis notis di Francis.
Par antîc, diviers popui de Europe a crodevin che la gnot jenfri i 31 di Otubar e il prin di Novembar e fos chê che e segnave il passaç tra un an e chel altri, tra la stagjon de lûs, dal cjalt e dai cjamps che a produsin, e la stagjon dal scûr, dal frêt e de tiere che e somee muarte.
Par secui a dilunc chê e je stade viodude tant che une gnot incjantade là che no si incrosavin dome agns e stagjons, ma ancje il mont dal vîf e chel dai muarts, il mont dai oms e chel des creaturis magjichis.
La Gnot dai Muarts – come che si le clamave in Friûl – e viodeve i paîs furlans scjavaçâts des processions dai muarts, animis che par une gnot a tornavin dal mont di là, intant che lis lôr fameis a metevin fûr cjaldîrs plens di aghe par che a podessin distudâ la lôr sêt.
Une gnot cun significâts profonts e dispès dismenteâts, ma che no à ancjemò pierdût dal dut la sô cjarie di magjie.
Us spietìn ducj a Pôrecurte!


text:
Pe
organizazion Escola
Valenciana
il decret di riforme dal insegnament intes scuelis primariis dal
assessorât pe educazion de Comunitât Valenziane al è fûr leç par
vie che al va cuintri dal statût di autonomie e de leç sul ûs e
sul insegnament dal valenzian, o sei la varietât catalane fevelade
ta cheste comunitât autonome. Il gnûf model scolastic inviât, e
zonte ancjemò la organizazion, al va daûr di chel che al veve cirût
di imponi ancje il guvier des Baleârs (in ducj e doi i câs al
guvier e je la diestre spagnoliste), che juste cualchi zornade indaûr
al è stât anulât dal tribunâl superiôr des isulis. Daûr dal
decret, e spieghe Escola
Valenciana,
tes classis che a àn il catalan tant che lenghe veicolâr primarie
si riscje di vê un 43% di insegnament par spagnûl, un 37% par
catalan e un 20% par inglês, di maniere che ancje cui che al sielç
di cjapâ un percors di studis par catalan si ricjatarès a vê il
spagnûl tant che prime lenghe.
Font:
La
Vanguardia,
06/10/14;
Mallorca Confidencial, 07/10/14


text:
MYSTERIUM SEMPLICITIS: IL MISTERI DE SEMPLICITÂT E IL PUEST DAL CRISTIAN INTAL MONT
Il prossim incuintri di Glesie Furlane al sarà domenie ai 23 di Zenâr dal 2011 a Vençon. As 3.00 dopo di misdì Gjespui cjantât in Domo; as 3.30 te Sale Patriarcje Bertrant, in canoniche, il prof. Remo Cacitti de Universitât dai Studis di Milan al tignarâ une conference sul cantin: Mysterium semplicitis: il misteri de semplicitât e il puest dal cristian intal mont.
«I cristians a vivin te lôr patrie ma come forescj; a partecipin a dut come citadins e a stan sot a dut come forescj. Ogni tiere foreste e je par lôr patrie e ogni patrie e je tiere foreste. Si maridin come ducj e a fasin fruts, ma no bandonin la lôr fiolance. A metin in comunion la taule, ma no il jet. Si cjatin inte cjar ma no vivin seont la cjar. A passin la vite su la tiere, ma a son citadins dal cîl. A ubidissin a lis leçs stabilidis, epûr la lôr vite a va plui in là de leç» de Letare a Diognêt.
INCUINTRI A VENÇON CUN BONS. NICOLINO BORGO: "UNE PATORÂL RINOVADE PAR VIVI LA FEDE"
Glesie Furlane a 50 agns dal Concili Vatican II e propon a Vençon domenie 9 di dicembar dal 2012, dopo il cjant dai Gjespui fat in domo as 3.00 dopo di misdì, un incuintri in canoniche te sale Patriarcje Bertrant. Relatôr, bons. Nicolino Borgo: "Une pastorâl rinovade par vivi la fede in forme partecipade, eclesiâl".
MYSTERIUM SEMPLICITIS: IL MISTERI DE SEMPLICITÂT E IL PUEST DAL CRISTIAN INTAL MONT
Il prossim incuintri di Glesie Furlane al sarà domenie ai 23 di Zenâr dal 2011 a Vençon. As 3.00 dopo di misdì Gjespui cjantât in Domo; as 3.30 te Sale Patriarcje Bertrant, in canoniche, il prof. Remo Cacitti de Universitât dai Studis di Milan al tignarâ une conference sul cantin: Mysterium semplicitis: il misteri de semplicitât e il puest dal cristian intal mont.
«I cristians a vivin te lôr patrie ma come forescj; a partecipin a dut come citadins e a stan sot a dut come forescj. Ogni tiere foreste e je par lôr patrie e ogni patrie e je tiere foreste. Si maridin come ducj e a fasin fruts, ma no bandonin la lôr fiolance. A metin in comunion la taule, ma no il jet. Si cjatin inte cjar ma no vivin seont la cjar. A passin la vite su la tiere, ma a son citadins dal cîl. A ubidissin a lis leçs stabilidis, epûr la lôr vite a va plui in là de leç» de Letare a Diognêt.
IL PROCESSIONÂL DI CIVIDÂT E LA ATUALIZAZION DAL PATRIMONI MUSICÂL AQUILEIÊS - RICUART DI PRE PAULI VARUT
O vin il plasê di invidâus al incuintri di Vençon di domenie 14 di fevrâr. As 3.00 dopomisdì: Gjespui in Domo, as 3.30 te Sale Patriarcje Bertrant p. Emidio Papinutti al presentarà: IL PROCESSIONÂL DI CIVIDÂT E LA ATUALIZAZION DAL PATRIMONI MUSICÂL AQUILEIÊS.
Stin simpri insieme te pâs e tal afiet savint che i muarts no bandonin i vîfs e i vîfs midiant dal Signôr si impensin dai muarts. Ta cheste comunion dai sants saludìnsi e restìn tacâts par judâsi a vivi in eterni. Mandi pre Pauli
(dal Testament spirtuâl)


text:
nedelja, 02. avgust 2009
La ipotesi Kurgan / Kurganska hipoteza
Za dal principi de indoeuropeistiche (1800-1850), la sience su la lenghe indoeuropeane, i lenghiscj a pensin che la patrie prestoriche e jere inte Europe di Soreli Jevât, a nord dal Mâr Neri, parce che chest al spiege al miôr il stât storic e ancje il stât atuâl che al mostre une presince dai popui indoeuropeans cussì te Europe a Mont che ancje a Soreli Jevât fin Indie (il sanscrit) e Chine (il tocaric).
Une localizazion detaiade no je pussibile, parce che i dâts arceologjics no nus disin in ce lenghe a fevelavin lis rapresentants di une culture. Ancje vuê o vin il câs cuant che i individuis di une culture, disìn la culture mitteleuropeane a fevelin diviersis lenghis e anzit une vore diviersis se si impensin dome dal ongjarês e lu metin a confront cul furlan e sloven.
Al presint o scugnìn considerâ dôs teoriis, une e fevele de patrie anatoliche chê altre de ipotesi kurgane.
La ipotesi Kurgan (de peraule turche Kurgan »cjistiel«) al vûl peâ i dâts archeolgjichis, la culture kurgane cul popul ipotetic i indoeuropeans che secont cheste teorie a viverin al nord dal Mâr Caspic.
A pro di cheste teorie o podìn contâ sù che cu la lôr organizazion sociâl di int nomadiche o seminomadiche a rivavin adore a slargjâsi une vore a svelt viers la Europe, parce che a doprarin za il cjaval e altris vantaçs cjapâts sù dai popui altaics des stepis asiatichis.
Ancje se a viverin dongje des stepis asiatichis a forin di tip europeide alore no partignissin al grup altaic.
Cuintri dut chest al fevele che lis lenghis indoeuropeanis a àn cognossût dal principi la terminologjie che si lee ae agriculture, e a àn mancul peraulis che si lein al mût di vivi nomadic.
Chest ultin al da sosten a une patrie primarie in Anatolie, parce che la Anatolie si lee al centri de agriculture al Medi Orient.
A pro de teorie anatoliche al fevele la cognossince de agriculture che tant che lu savìn di sigûr il lûc di nassince de agriculture al jere propit il Medi Orient alore dongje o un po al sud de Anatolie dulà o vin ancje un testimoni de presince indoeuropeane ven a stâi il popul i itits un popul indoeuropean che al abitave la part centrâl de Anatolie tal secont mileni a. Crist (al soreli jevât dal cjâf lûc Ankara di vuê). E propit li in Anatolie a àn cjatât i tescj plui vieris scrits intune lenghe indoeuropeane.
Kurganska hipoteza
Že od začetka indoeuropeistike, znanosti o naših daljnih prednikov, se predpostavlja izhodišče nekje na vzhodu Evrope, ker to najbolj razloži zgodovinsko in tudi današnje stanje, ki kaže razširitev v Zahodno Evropo in širitev vse do Indije, ter na sever.
Točna lokalizacija tega pranaroda ni mogoče, ker ne moremo arheološke najdbe pripisati nekem jezikovnem rekonstruktom, domnevni indoevropščini, ki naj bi bila skupna prababica. tako slovenščini, furlanščini, irščini, italijanščini ali jezikom hindi in paštu.
Tekmujeta trenutno domneva o anatolski pradomovini proti kurganski domnevi.
Kurganska hipoteza povezuje arheološke najdbe, ki jo arheologi imenujejo kurgansko kulturo z praindoevropejci, ti naj bi živeli severno od Kaspijskega morja.
Za Kurgansko teorijo govori, da je bila ta kultura polnomadska in se s tem lahko hitro širila, uporabljala je konja in poznala, ker je bila v stisku z altajskimi nomadskimi narodi, tudi način stepskega živjenja. Torej imeli so uspešni način za širitev.
Večina pripadnikov te kulture je kazalo značilnosti evropeidne rase, samo naprej na vzhodu se pojavi tudi mongoloidni tip.
Proti govori, da indoevropski jeziki kažejo na razvito terminologijo zgodnjega poljedeljstva, to se pa ne ujame z polnomadskim kurganskim narodom.
V prid Anatolske pradomovine navajajo prav to, poznavanje poljedeljstva, ki je imelo svoje zgodovinsko središče na Bližnjem Vzhodu. Prav v Anatoliji pa so odkrili v začetku 20. st. tudi indoevropski narod, Hetite. Prav od tam izvirajo tudi najstarejša besedila v nekem indoevropskem jeziku.
3 komentarji:
-
-
Janez tu sês simpri fuartonon, ma a mi che o soi dûr di comprendoni, dute cheste parentât cul sloven no le viôt se no alc o rivarès adore a capî!
- ponedeljek, 03 avgust, 2009
- Janez Erat pravi ...
-
mandi brâf furlan!
alore o sin ducj fradis lontans, purtrop no rivi adore di vignî in Friûl mi par che o ai za dismenteât di fevelâ il furlan
- sreda, 05 avgust, 2009
- Jaio Furlanâr pravi ...
-
Il to discors al mi somee confermâ il fat che in furlan, un grum di vôltis a 'nd é plui vocabolari che in talian o francês o inglês par dî le stesse peraule...Cuant ch'al si trate di alc ch'al ven de agricolture.
I toi discors a son un grum interessants pai furlaniscj e sa tu scrivessis un libri parsôre chest, al sarès un grum interessant parcé che di sigûr a si si inacuarzaressin de ricjece de lenghe ancje chei che a volaressin butâle vie.
- ponedeljek, 14 september, 2009


text:
Paîs Catalans: proteste intes Baleârs par une sanitât ancje par catalan
Un servizi sanitari che si indreci ai pazients che lu domandin ancje par catalan. Al è ce che al domande il Comitât dai utents de salût publiche des isulis Baleârs che si è dât dongje di pôc e che, ai 7 di Novembar, al à inmaneât une iniziative par riclamâ la atenzion su cheste problematiche. Un dai problemis plui grues, a disin i membris dal Comitât, al è che al pues fintremai sucedi di vê diagnosis faladis par vie de diference di lenghe tra miedi e pazient. La domande di vê personâl bilengâl, par altri, e cjate la poie ancje di une part dal personâl sanitari. Cun di fat, ae iniziative a àn partecipât ancje miedis e infermîrs. Dut câs, a ‘nd è ancje personâl sanitari che nol vûl che si vedi di cognossi la lenghe locâl par podê lavorâ intal setôr sanitari public des Baleârs. Uns dusinte di lôr a vevin manifestât la dì prime cuintri dal stampon di decret che al previôt la cognossince dal catalan par podê lavorâ te sanitât publiche des isulis.
Font: Vilaweb, 07/11/08


text:
giovedì 31 maggio 2012
1/6/2012 - AQUILEE - TORNÂ A CONTÂ PAR NO DISMENTEÂ: 1950. LIS LOTIS DAL CORMÔR, DOPO LA LIBERAZION LIS LOTIS PAL LAVÔR
Pubblicato da PD Palazzolo dello Stella a 14:37 2 commenti:
Etichette: a. venturini, anpi, aquilee, auser, basse furlane, d. mattiussi, fond. v.puntin, friûl, ist. storie moviment liberazion, l. fabbro, lavoradôrs, lotis dal cormôr, m. emanuelli, memorie, onde furlane, spi-cgil
mercoledì 30 maggio 2012
1/6/2012 SALE AJACE - UDIN: “LOTE AE DROGHE: I DAMS COLATERÂI”
Vinars 1/6/2012 a si davuelzarà alì de sale Ajace a Udin la cunvigne “Lote ae droghe: i dams colaterâi” inmaneade di bande dal Forum Droghis in colaborazion cul Rototom e une schirie di altris sogjets e associazions par resonâ su lis conseguencis des politichis puartadis indevant in Italie e intal mont rispiet a chest teme e par cirî stradis par blocâ la “war on drug” e i siei teribii efiets.
LA SAGRE DE IPOCRISIE
Penôse la figure di bande des aministrazions de Provincie di Udin e de Regjon cun rivuart ae situazion di Radio Onde Furlane, aes politichis linguistichis e ai problemas che il Pd al veve plui voltis denunciâts intai ultins agns 1 / 2 / 3
Chescj i risultâts (compliments) e cheste la posizion de Provincie 1 / 2 / 3 …….
Ca sot invezit us metin un comunicât dal conseîr regjonâl dal Pd Paolo Menis
PD: Menis, Regione e Provincia non salvano Radio Onde Furlane
(ACON) Trieste, 30 mag - COM/AB - Meriterebbero proprio di essere trasmesse, alla radio, le polemiche di questi giorni sul futuro di Radio Onde Furlane. Forse così tutti capirebbero quanto sterili e strumentali sono le argomentazioni con cui coloro che potrebbero mettere in campo le risorse per salvare l'emittente friulana, si rimpallano le responsabilità. Regione e Provincia di Udine, due amministrazioni "amiche" che ben potrebbero facilmente incontrarsi per trovare una soluzione al problema, preferiscono invece prendere tempo dispensando promesse e dichiarazioni sulla carta stampata. Così il consigliere regionale del PD Paolo Menis, secondo cui, in questo caso, la colpa non sta nel mezzo, ma è di entrambi. Da una parte, infatti, la grottesca situazione di Palazzo Belgrado, costretto a smentire le rassicurazioni che il suo stesso assessore alla Cultura aveva fatto pochi giorni prima circa un possibile provvedimento di sostegno all'emittente, perché è necessario "verificare se esistono le condizioni per un intervento di supporto". In altre parole - secondo il democratico -
la Provincia di Udine non
sa nemmeno se può o meno sostenere Radio Onde Furlane, il che evidenzia il
grande interesse con cui ha seguito in questi anni la vicenda. D'altra parte, non meno colpevole è la
posizione della Regione che - sempre secondo Menis - potrebbe fare molto di
più. Già lo scorso anno, ad esempio, in occasione dell'assestamento del
bilancio, fu proprio la maggioranza di centrodestra a far mancare il suo
sostegno alla proposta del Partito Democratico che chiedeva il ripristino
completo dei fondi per le trasmissioni in friulano. Difficile sostenere che si
tratti di un problema di risorse - prosegue Menis - visto che l'Amministrazione
regionale per promuovere e conservare lo sviluppo del patrimonio culturale e
linguistico degli italiani in Slovenia e Croazia spende quasi un milione di
euro l'anno. Se si volesse fare di più, quindi, le
possibilità ci sarebbero. Invece - chiosa Menis - Radio Onde Furlane
rappresenta, purtroppo, l'ennesimo esempio della distanza di queste
Amministrazioni, regionale e provinciale, dalla comprensione e dalla difesa
degli interessi della comunità friulana del Friuli Venezia Giulia.
venerdì 25 maggio 2012
BUTEGHE @ ITINERANNIA
Pubblicato da PD Palazzolo dello Stella a 05:45 Nessun commento:
Etichette: 3 way street, basse furlane, biologjic, blast away, buteghe, concierts, cooperazion, economie solidarie, fieste, friûl, lunaeunquarto, mamre, musiche, parafangos, san zorç, super sonics
martedì 22 maggio 2012
A MONFALCON CUN "APERTAMENTE" PAR DISCUTI DI INTEGRAZION E MULTICULTURALITÂT, PREJUDIZIS E STEREOTIPS
La Associazion Culturâl Apertamente a us invide a partecipâ ae cunvigne sul teme “Integrazion e multiculturalitât, prejudizis e stereotips” che si davuelzarà vinars ai 25 di mai, a lis 17.30, alì sale conferencis de Biblioteche Civiche di Vie Ceriani
10 a Monfalcon.
Introduzion: Bou Konate, Associazion Culturâl Apertamente
Moderazion de discussion: Giulia Castellan, Associazion Culturâl Apertamente
Contribûts: Davide Girardi, Aree Studis Sociâi Fondazion Nord Est, Universitât di Padue “Fenomenos migratoriis e mudaments sociâi”
Mario Faraone, Associazion Culturâl Apertamente, “La pôre dal diviers”
Fernando Biague, Centri di ricercje e formazion su le interculturalitât di Bressanon “Il prejudizi sociâl”
Laila Wadia, Universitât di Triest, “Come deventâ talians in 24 oris”
Cul patrocini dal Comun di Monfalcon
Pubblicato da PD Palazzolo dello Stella a 11:37 Nessun commento:
Etichette: associazion apertamente, citadinance, culture, cunvignis, dibatit, dirits, fvg, imigrazion, integrazion, monfalcon, multiculture, prejudizis
29/05/2012: CONVOCADE LA ASSEMBLEE PROVINCIÂL DAL PD
Convocade di bande de presidente Elena Maiulini
la Assemblee Provinciâl
dal Partît Democratic slargjade ai segretaris di circul e ai sindics.
Apontament alì de sede dal Pd in Vie Joppi, 63 a Udin, martars ai 29 di mai
a lis 20.00.
Teme centrâl de discussion e saran i risultâts des elezions aministrativis e la analisi de situazion politiche.
Ve ca l'ordin dal dì:
- Analisi dal vôt cun rivuart aes elezions aministrativis dal mês di mai 2012 par cure dal segretari provinciâl Andrea Simone Lerussi
- Analisi dal vôt cun rivuart aes elezions aministrativis dal mês di mai 2012 par cure dal segretari provinciâl Andrea Simone Lerussi
- Analisi de situazion politiche regjonâl e percors viars lis elezions dal 2013 par cure de segretarie regjonâl Debora Serracchiani
- Dibatit
- Conclusions dal segretari provinciâl
- Dibatit
- Conclusions dal segretari provinciâl
venerdì 18 maggio 2012
ZOVINS DEMOCRATICS CUINTRI LA OMOFOBIE
Une vore biele la iniziative dai Zovins Democratics de Provincie di Udin in ocasion de zornade mondiâl cuintri la omofobie. Cuant che si dîs “meti le muse”!
Altris manifescj ju cjatais te pagjine facebook a chestedirezion.
Ancje tu tu puedis aderî ae campagne mandant le tô foto a giovanidem.udine@gmail.com
Bulos!
A PALAÇÛL , PAI 1250 AGNS, IL VIAÇ NOTURNI TE STORIE E TE MUSICHE DI STEFANO MONTELLO E CRISTINA MAURO
Sabide ai 19 di mai, a lis 20.30, inte suaze des celebrazions dedicadis a "Palaçûl 1250" la aministrazion comunâl us invide a partecipâ al spetacul teatrâl "Viaggio Notturno" di e cun Stefano Montello e Cristina Mauro.
Il spetacul, un viaç, a traviersâ la storie e la culture furlane dilunc i secui cul jutori de musiche e des cjançons, al tacarà aes 20.30, alì dal auditorium des scuelis di vie Rome, a lis 20.30.
Jentrade libare.
Pubblicato da PD Palazzolo dello Stella a 08:17 Nessun commento:
Etichette: 1250 agns, basse furlane, cristina mauro, culture, friûl, identitât, lenghe furlane, montello stefano, musiche, palaçûl, storie, teatri, viaç, viaggio notturno
mercoledì 16 maggio 2012
17/05/2012: CONVOCÂT IL COORDENAMENT DAL PD DE BASSE FURLANE
martedì 8 maggio 2012
SECONT APONTAMENT DI "RESISTENZE 2012": CUANT CHE I FORESCJ O JERIN NOALTRIS E LA CAMPAGNE "L'ITALIA SONO ANCH'IO"
Pubblicato da PD Palazzolo dello Stella a 15:37
Nessun commento:
Etichette: 18 ius soli, anpi, basse furlane, citadinance, dialic, dirits, emigrazion, film, fred kuwomu, friûl, gnûfs citadins, imigrazion, integrazion, l'italia sono anch'io, marimont, memorie, palaçûl, resistence, vôt
12/05/2012: CONVOCADE LA ASSEMBLEE REGJONÂL DAL PD
Il president Tarcisio Balbo al à convocât par sabide ai 12 di mai 2012, a lis 9.30, alì de sede di vie Joppi 63 a Udin, la Assemblee Regjonâl dal Partît Democratic dal Friûl - Vignesie Julie.
Ca sot, l'ordin dal dì:
- Aprovazion dal belanç consuntîf 2011 e dal belanç di prevision 2012 dal Pd regjonâl
- Esit elezions aministrativis
- Viers lis elezions regjonâls
- Variis e eventuals
lunedì 7 maggio 2012
ELEZIONS TE BASSE: MIÔR LA ÇAMPE
In Provincie di Udin, te basse furlane, o vevin trê comuns li che si votave par rinovâ i conseis comunâi. A Pucinie il candidât de liste civiche di centri çampe "Insieme per Pocenia" Marino Zat al è stât superât di pôc dal vecjo sindic Bernardis. Dut câs une biele campagne eletorâl par Marino e la sô scuadre di tancj zovins che si fasaran sigurementri valê (di marcâ il biel risultât in tiermins di preferencis di Maria Cristina Monti, ancje je iscrite al Pd, la femine plui votade intal consei comunâl di Pucinie). A Çarvignan grande afermazion de storiche liste civiche di centri çampe "Il Ponte" e dal candidât Gianluigi Savino che al vinçût cun scuasit 700 vôts di distac su Rossetti (ancje te capitâl de basse orientâl un grant risultât pal Pd, il plui votât Antonio Casola cun 135 preferencis). Par finî a Lignan il centri drete al a tirât su une raclade di chês che e restaran te storie. Luca Fanotto e lis sôs listis civichis si son afermâts cul 65% dai vôts. Une vore ben la liste di centri çampe "Comunità Lignano" (la seconde plui votade des sîs che poiavin Fanotto) che e puarte in consei doi rapresentants (il plui votât Paolo Cjubei, dal Pd, cun 104 preferencis). Achì ducj i risultâts in detai.
Pubblicato da PD Palazzolo dello Stella a 15:54
Nessun commento:
Etichette: basse furlane, çarvignan, centri çampe, comunità lignano, elezions, fanotto, friûl, il ponte, insieme per pocenia, lignan, pucinie, savino, sindics, zat
domenica 6 maggio 2012
FÂ FIESTE .......
Il Gas Furlan us invide ae "Fieste dai Gas e de economie solidarie" che si davuelzarà ai 12 di mai, des 10.00 aes 18.00, alì de "Cjase di Catine" in vie Selvuzzis 1 a Vilalte di Feagne. Frache ca par lei il program complet.
Ca parsore il program de 1 Fieste Democratiche che e tacarà vinars ai 11 di mai e e durarà dut il fin setemane te "buse" di Cjamplunc. Une vore interessantis lis iniziativis in program. Se o vês voie di viodi il calendari di dutis lis fiestis in provincie di Udin lu cjatais sul sît dal Pd provinciâl.
Pubblicato da PD Palazzolo dello Stella a 14:02
Nessun commento:
Etichette: cjamplunc tapoian, dibatit, economie solidarie, fieste dai gas e de economie solidarie, fieste democratiche, fieste unitât, friûl, pd, politiche, vilegnove di feagne
martedì 1 maggio 2012
02/05/2012: CONSEI COMUNÂL A PALAÇÛL
Convocât par vuê miercus ai 2 di mai, a lis 19.00, il Consei Comunâl di Palaçûl.
Ca sot l’ordin dal dì:
1) Surogazion dal conseîr comunâl Scarpolini Marziano;
2) Leture e aprovazion dai verbâi de sentade dai 23.04.2012 dal n. 7 al n. 14;
3) Interpelance presentade di bande dai conseîrs comunâi Scarpolini Marziano, Romano Manuela e Domenighini Vigilio in date 18/04/2012, prot. n. 3372, cun rivuart a “Osservazions presentadis di bande de Associazion “Chei de Fionde” e di Bertoli Italico cuintri la delibare de zonte comunâl n. 13 dai 17 di fevrâr 2012. Domande di sclariments”
Iscriviti a: Post (Atom)


text:
dijous, d’abril 24, 2008
Nur eine andere stille Nacht....
za che no stoi fasint nuie, scrivin alc sul blog ;-) Serade cuiete, aiarut fûr, il clime che mi plâs insome. O soi dâur a scrivi il prin toc de tesi, se dut al va ben podarès rivâ par Jugn, se no par Lui. Jo preferiressi Jugn, parcè che dopo al ven cjalt, e cussì mi podarès gjoldi un mês di plui, ma l'impuartant al è finî intun mût o in chel altri. viodarìn. forsit doman o voi doi dîs jù tes Markis lì di L., se lui nol ven ca, o scugni lâ jo a cjolu... ancje parcè che a cjase mi stoi rompint simpri di plui, o sin in trê, jo, A. e G. A. al è ancje simpatic ma al tabaie masse, al à simpri di fâ alc e dopo pôc mi romp i coions. G. nol nete mai, jo no soi un fissât ma nol fâs propi nuie. o a di viodi, forsit e je ore di cambiâ aiar e lâ vie. parcè che un puest cussì nol è facil di cjatâ, però tu âs di vê la int juste e ca si va simpri piês, mi visi dai biei timps cuant che soi rivât, al jere dut diviers... plui divertent, plui dut. no mi cjati plui ben. comunque al à plot simpri chê setemane ca, ogni sere, ma a disin che di doman al varès di vignî biel. îr di sere ancje un biel burlaç. robis di no crodi. po dovaressi tornâ sù miarcui o joibe, e stâ fin a domenie. mi soi simpri sintût un pôc jù in chestis zornadis, però dopo o pensi che o ai cuasi finût e mi tiri sù... mah, cumò miôr lâ a durmî e doman decidi se fâ un salt jù o no. tant al è il weekend, no podi mica stâ 24h su 24h sul computer no? mi disfi i voi, e mi coventin ancjemò par un pôc... good night and good luck
Etichetis: timp, universitât, viaçs
dimecres, d’abril 16, 2008
E si continue....
Soi tornât sù, graziis al scont eletorâl, 60%, migo di butâ vie. e in plui cuatri schedis, e cun cuatri crosutis tu podis in teorie cambiâ al mont. o lu cambiavino cun lis bombis?? po ben, cumò dopo dôs setemanis di cazzeggio o ai di tornâ a scomençâ par fâ chiste tesi e finî dut... dut, in realtât chiste. vuê mi à cjapât di gnûf l'ansie, forsit al è parcè che o stoi par finî une robe, e dopo... boh. ogni volte che tu finissis une robe al rive alc di gnûf. il fat al è che no crodi plui tant in ce che o fasi, no un pôc sì, disin al 60%, ma al sta calant. almancul une volte tu cjapavis UNE lauree. cumò dôs. cun setante mîl esams. chiste universitât e fâs schifo. spieli dal paîs probabilmentri. mah. L. nol è a Bologne, o soi di bessôl, un pôc o ciri la companie, forsit parcè che o ai simpri pore di restâ di bessôl, o magari torne fûr la timidece, che o soi rivât a vonde a combatile in chescj ultins agns, ma je simpri lì. no sarai mai un super-espansîf. ma il caratar, come l'aspiet, come dut, no si pues comprâlu te buteghe. beh forsit l'aspiet sì, se tu âs bêçs. sperin che come che an dit chiste sedi une estât frescje. se no varai di patî. post un tic riflessîf-depriment-malinconic-etc. mancje dome la ploie fûr che bat sui barcons. però no sai, ma ogni volte che o torni sù al plôf. o i furlans a son abituâts, o intai ultins agns al plôf di plui. si torne simpri culì. ore di lâ a slofen, come ch'al dîs me nono
dissabte, d’abril 05, 2008
All done
Soi rivât insomp!!! miercui o ai fat l'orâl di fisiche cun chel mat, fûr cul cjâf... ma no dome pal mût di fâ, ma ancje par ce che nus à dit ae fin... robis che mi restaran impressis par simpri... magari lis scrivarai, ma cumò o soi dome content, mi sinti come se mi vessin gjavât un pês di 100kg che mi tormentave di 3 agns in ca...po joibe l'ultin esam, controlli automatici, un 26 cun tun tic di cûl che nol fâs mai mâl... e cumò al libret al è plen, 28 su 28. no crodevi di rivâ. prime dal esam di fisiche no ai durmît nuie di nuie par dôs gnots. ma cumò al è dut finût, in casin la fisiche e il dipartiment di miarde. speri di no tornâ mai plui la dentri. cumò lunis o voi a domandâ la tesi, e po par jugn o varessi di finî dut.... une estât cence nuie di fâ e nissune preocupzion...... unbelievable... unglaublich... no ai ancjemò realizât dal dut... masse content. e cumò mi podi ancje gjoldi un pôc la primevere e pensâ al futûr.
ah e îr mi à rivât ancje il pc, che lu vevi mandât pe seconde volte in assistence... e samee funzionâ....
ah e îr mi à rivât ancje il pc, che lu vevi mandât pe seconde volte in assistence... e samee funzionâ....
Etichetis: universitât
Subscriure's a: Missatges (Atom)


text:
O
O al è il decim cuint segn dal alfabet furlan.
Storie[cambie | modifiche il codiç]
Il segn al derive dal semitic Ayin (voli), che inte origjin al rapresentave une consonant.
The Greeks are thought to have come up with the innovation of vowels, and lacking a pharyngeal consonant, employed this letter as the Greek O to represent the vowel /o/, sun mantignût tes lenghis etrusche e latine. Te lenghe greche, plui tart, e fo introdusude une variante par distingui il sun lunc (Omega, "O grande") de o curte (Omicron, "o piçule").
Significâts[cambie | modifiche il codiç]
Chimiche[cambie | modifiche il codiç]
- O al è il simbul dal ossigjen


text:
Lenghe russe
La lenghe russe (in rus: pycckий языk, traslitterat: russkij jazyk [ˌruˑskʲijɪᵊˈzɨk]) e je une lenghe slave oriental fevelade in Russie e in altris bandis dall'ex Union Sovietiche.
Tabele dai contignûts
Distribuzion[cambie | modifiche il codiç]
E je une marilenghe tae magjor part dae Russie e di part dae popolazion in squasit ducj i pais che fasevin part dae ex-sovietics. E je une des lenghis plui fevelade tal mond.
In Russie la fevelin 146 milions di personis, a seguitan l'Ucraine cun 8,3 milions, il Kazakistan (6,2 milions), l'Uzbekistan (1,7 milions), il Kirghizistan (1,4 milions) e la Bielorussie (1,3 milions). Ancje tai Stâts Unîts di Americhe jè fevelade da 880.000 personis) e in Israel da 750.000.
Lenghe uficial[cambie | modifiche il codiç]
Il rus è uficialmentri riconossut in cuatri stats: Bielorussie, Kazakistan, Kirghizistan, e Russie.


text:
domenica 14 febbraio 2016
Une gnove forme pal scrivi par furlan
14 coments:
- Yaio ha detto...
-
Biele tirade sun tun sogjet atuâl che nus rivuarde plui o mancul ducj. Si puedarès zontâ che il gust dal zovin furlan nol é chel dal vecjo. Un pôc come la ligrie de vilote ma un pôc come dapardut.
O crôt che tant che nol ven fûr un personagjo par dâ le pocade juste e necesarie no si larà masse indenant. Esemplis: Imagjinait B. Pizzul s'l si fos metût a fâ il so mistîr par furlan invezit che par talian come prime de pension...La Rai i varès fat subite un canâl par furlan, o no?
Imagjinin che il plui popolâr dai cjantants merecans tal so prosim CD al meti drenti cualchi buine cjançon par furlan, Ce sucedaressial? Par me, chest al valarès un grum di plui che ducj i susidis spindûts chi e là par promovi chei che par furlan e contin simpri chê o che il furlan no lu doprin. O vin bisugne di un eroe furlan, un ch'al puedi siervî di stimul.
Un pape, cence fâ numars, un mandi in furlan lu veve det. Se ducj a fasaressin cussí al sarés bielzà alc. O ai sintût ancje Depardieu, e se si domandàs a ducj chei che passin tes nestris radios o gjornâi di dînus alc par furlan si tirarès plui simpatie pe marilenghe. Daspò le musiche a ten un puest da promovi. O vin ducj imparât l'inglês cule musiche ma ancje il francês o 'l spagnûl e il furlan al puedarès vê une place di onôr. Cence dî di cui che si trate, o cognós un furlan completamentri discognossût che cun cualchi dozene di cjançons par furlan su Youtube al rive a 266.000 scoltadôrs.
Se ducj a fasessin tant, le literature furlane a larès indenant di besole e radio Onde Furlane, vent mancul bêz da paiâ pai dirits di autôrs a sarès inmó plui fuarte cule sô musiche e i soi programs par furlan.
Jaio
- 14/02/16, 19:27
-
-
Cjalant lis robis di fûr vie o provi a dî cemût ch'o ai frontât jo il cantin cuant che un diretôr di une riviste de Filologjiche a mi à domandât di metimi a scrivi alc pe sô riviste. A jerin desenis di agns ch'o jeri vie dal Friûl cence vê mai scrit nancje une peraule in marilenghe e o fevelavi il furlan di un pais de basse, dome cuant ch'o tornavi pes vacancis. Po ben lui mi disè: "No stâ fâ câs ch'o vin la nestre segretarie ch'a volte dut je". Inalore a mi soi sfuarçât a scrivi il prin toc cul jutori dai imprescj de Filologjiche e cuant ch'a mi àn tornât il toc coret o ai capît ch'a jere un'altre lenghe: il furlan standard. O ai provât a lei cualchi toc di cheste lenghe tun cunvigne di furlans ca vie in Piemont (a jerin in 120) e a pues dî ch'a non mi àn capît cuasi nissun; o ai imparât che cualsisei pais de Piçule Patrie al à il so mût di fevelâ diviers di chei altris e che il standard al sarès un di plui. Come dî che il standard al sarès un e gnove lenghe di imparà a fevelâ, a lei, e a scrivi; a no isal pretindi masse? O zonti ancje un altri cantin ch'a mi stâ sul stomi: dutis lis rivistis de Filologjiche ch'a vegnin dadis fûr a tegnin sì e no un 10-20% di tescj in marilenghe e ce ch'al reste in talian. Friuli nel Mondo ancjemò piês. Duncje se la "Crusche Furlane" e scrîf dome in talian ce si puedial pretindi? Bepi
- 14/02/16, 23:14
- Yaio ha detto...
-
Bepi, i soi dacuardi cun te sule Filo, cualchi ant indaûr o vevi ancje scrit su cheste percentuâl al diretôr. Seont il Sot la Nape di setembar publicât dae Filo chi ai sot dai vôi, sù 22 articui o conti 9 articui in bon furlan un grum ben scrits sui verps, i diftoncs e i jâts, sule etimologjie dae espresión Jacume la me dinde e vie indenant sule storie,le gjeografie e le botaniche sul Garoful di Strie.
Benon, i articui par furlan a son simpri avonde curts e si conti le percentuâl des pagjinis o conti 14 pagjinis in furlan su 64.
Sa tu sês soci, une volte ad an, tu puès cjatâ il balanç dai conts e lí tu puedis viodi che il grués dai becins des entradis a son fats di susidis.Forsit lu vevi scrit achi o tal gno blog dal Furlanâr che par sburtâ l'ûs de marilenghe i susidis a varessin di sei atribuîts a prorata dal furlan doprât ma al reste distès che il pôc furlan dae Filo al é di buine cualitât e i sogjets sielzûts a son un grum diferents. Po, cui soio jo par pretindi tant?
Chel che si note, come dapardut in Friûl, al é che seont i puescj o lis comunitâts, o vin tindince a metisi imediatamentri in piçui grups di fameis indulà che di spés un gnûf rivât nol é simpri il ben vignût.
Chiste manie di "ingjelosâsi" aé une vere plae, 'ne maladie che nus impedís di tignînus unîts e a scomence bielzà tal asilo dulà che un frut che nol é dal circul a nol puès zuiâ cun chei che a son drenti.
Specifichin subite che chest difiet no si note dome da nô ma achí e là in dute le Italie e daspó di vê lât ator pal mont, o puès dî che chei che nus somein di plui a son i rùs.
Sule grafie dal furlan, al mi displaseve ancje a mi di no cjatâ le grafie dal Pirona ma viodint le grafie doprade daspó tal dizionari Nazzi, cun dut il rispiet che si devi, mi soi dite che se si metín a fâ un dizionari parom invezit di unîsi o si separarìn simpri di plui. Fortune che vin vût un forest par metinus dacuardi sule grafie atuâl ancje se viodintle de Spagne dulà chi stoi cumó, l'autôr a nol à fat nuie altri che adotâ al furlan le grafie catalane.
Forsit o varês ducj ricevût un invît a unîsi al gnûf grop de comunitât indipendentiste furlan che par unî i furlans a doprin il furlan dome pal titul e daspó dut par talian...O 'n dai becât un di lôr su facebook che mi à dite che nol sà scrivi e al gno furlan al rispuint par talian. Di une altre bande, îsal miôr di metisi a scrivi tal dialet dal so paîs?
No crôt par nuje.
In France, cuant che si ûl dâ une note comiche ae fevele, si use doprâ l'acent dal midi, ven a stâi dal sud, indulà che cence disi nuie di comic al ti dà bielzà ne bocje da ridi. Ma le scriture a reste simpri chê e lis finâls cul lis iis, lis ees, lis aas o inmó piês las oos s'al é ben di cognossi da nô par doprâlis ocasionalmentri, no puedin siervî plui di chel tant se nó no rivin mai adore a saltâ fûr dal cercli.
Mandi
Jaio
- 15/02/16, 10:46
- gelo stellato ha detto...
-
Mandi! Alore intant mi scusi par che vevi publicat mal l'articul e parcè che soi dal portatil e no cumbini di meti i acients doplis.
Ma i tignivi a jentrà ancje jo a cjacarà de cuistion.
Sul fat di cjatà un "mostri" che a strissini il furlan (leterari, musical, teatral, o altri) a je vere, ma a je ancje une vore dificile, parcè che in gjeneral no son timps dulà che al pues saltà fur un fenomeno in cunt cjamp che al rombi i arzins. Al va dit che lis robis a son e a laressin sparniçadis.
Us fas esemplis di ce che al zire e che o cir di mandà ator, propit par che a àn lis carateristichis che al dis Jaio.
Doro Gjat, fi dai carnicats, lu viodeis ator une vore e al è ce che pardabon al serf par trainà il furlan: biel, di cualitàt, fruibil, par il public larc, che al puarte ator la furlanitàt inseride intal conciet plui vast de provincie.
ma nol è l'unic cas: cjalait il disc su Federico Tavan, in tantis lenghis, che un furlan lat a berlin, Marco brosolo, al à fat. Bielonon, ancje se lu caghin in pocs... insome, lis robis a son. Podopo e e vere ce che al dis il Jaio, ma jo ogni tant mi ven di vai a viodi cemut che si compuartin i furlans. Veso presint Mandi Mandi, il comic di mai dire gol, trop che al veve fat reclam al furlan e al friul? Eco, che altre setemante, Tartarotti, un fumettist une vore valit, al à fat une vignete, bielissime, dulà che si cjacarare di Friulani come popul di discriminà, in maniere ironiche.... invezit di jessi contents, dopo un articul insuls dal messagjero, o vin rivat dome a là in masse a insultàlu. Par no cjacarà di compuartaments altretant autolesionist su ce che al podarès puartà ator il friul (sunsplash, concierts a vile manin, ente friuli nel mondo che al denunce lunazzi...) insome... disin che lis ocasions, se a rivin, o rivìn a sdrumàlis
- 15/02/16, 17:52
-
-
Gelo, o sai ch'a ti plâs il balon e ch'a tu tegnis par l'Udin ch'al sarès un di chei "mostris" ch'a tu fevelis tu, inalore disimi parcè che a son un grum di domeniis che la scuadre e jentre in campo cun 11 su 11 stranîrs, nancje un talian se mai un furlan. A vevin un furlan zovin come Scuffet e lu àn mandât a resentâ i bleons tal Lario, a vevin un Stadi clamât "Friuli" deventât une bomboniere, e a sin lâts a clamâlu "Dacia stadium", aromai di furlan a nus reste dome il vecjo Pozzo, ma fintremai cuant?
Sperin di no rivâ a vê bisugne di Zamparini!!! Cence fevelâ de Presidence de Regjon; no 'nderial nissun furlan bon di fâ chel lavôr lì, a vevino bisugne di une foreste che di furlan e di Friûl a 'n mastie pôc e nuie. E inalore di indulà vino di scomençâ? Bepi
Karnezis Wague Danilo Felipe Edenilson Kuzmanovic Badu Hallfredsson Armero Zapata Thereau.
Vive il Friûl
- 15/02/16, 22:01
-
-
Mi complimenti cun ducj, Rafaele, Jaio, Bepi che cun competence e an sparniçât lis lôr ideis a propuestis pal rilanci de lenghe Furlanie. E cumò o provarai ancje jo a disi la mê, Noi soi dacuardi che un sol om, ancje se preseât, al podedi rilançâle come che al sosten Jaio. Non baste un om pal rilanci di une lenghe. Tancj, ad esempli Zampa, che tal periodi dal taramot al jere deventât cul so “Mandi Friûl” une specie di bandiere al à fat, ancje lui il so timp. No soi dacuardi nancje cun Bepi che al è convint che se ogni ognidun al fevelâts il so furlan, fevelâlu al deventarès plui facil. Ideis che o rispieti e che no riten scuintiadis. Jo pensi, invezit, che la lenghe di un popul, cussì il furlan, al un fenomen tant complicât. Une lenghe e pues mantignîsi, se e devente la linfe vitâl di che popul che la fevele. Ven stai se jentre tal vivi di ogni dì di chê int che la dopre: tai lavôrs,tes scuelis, tes fameis, tai media, tes istituzions. E jo ancje o pensi che di front a la decjadence di un mont che al va simpri piês, e no dome in Friûl ( la globalizazion, i popui ch’a rivin di ogni lûc, la crisi economiche, il faliment de Europe, la mancjance di ideai) jenfri la int e chest al sucêt in tantis bandis dai Stâts de Europe e torne la voie di tornà jenfri lis propris lidrîs. Chest non vûl disi sierâsi al mont, o riscuvierzi il fasin di bessôi. E se lis robis son propit cussì dut al devente plui facil. Bastarès fâ come che al scrîf Rafaele, ven a stai che dutis lis potenzialitâts presint te nestre regjon che a balinin intor de nestre lenghe, contecurte comprendude, che cun di plui provegnin da borghesie plui scuelade, a lavorin insiemi.Soi sigûr che dome cussì il furlan podarès tornâ a ricjapâ la impuartance che i spiete; deventâ pal popul Furlan il so rilanci te modernitât. Par chest jo o riten che la impuartance dal Furlan al è un fat prime di dut politic. Pecjât che la politiche e je masse puare par capì dut chest. No di contecurte intant fasin la nestre part. Stiçîn cu lis nestris contis il cûr di chei che ancjemò ur plâs lei lis nestris contis. Daspò scrivi par furlan al è biel. Il furlan e je une leghe che plui la impari e plui la riten une poesie. Dismenteavi une robe. In Friûl ancje se mâl e si lu lei pôc, ancjemò se tu fevelis furlan ti capissin. Une buine base di partence.
Nello Malisano
- 15/02/16, 22:41
- gelo stellato ha detto...
-
Alore, rispuint simpri cence acients e cience abadà ae grafie, ae robe dal balon.
L'Udin, par gno cont, al fas ancje masse, e nol centre chè dai zuiadors, parcè che semplicementri no 'nd è (domenie, il furlan crisetig, in panche, Scuffet al à timp di deventà, ma forsit nol è e nol è mai stat chel fenomeno che i media a descrivevin). Ti dis che l'udin, invezit, ai timps de europe al veve e al à creat un model di acoglienze calcistiche che al puartave ducj chei che prime no savevin neancje dulà che al è l'udin no dome a scuvierzilu, ma a preseàlu, come citàt e come regjon. Il sit dal udin, forsit no tu savevis, al jere ancje par furlan, fintremai a un par di agns fa, forsit tre, ma lu an gjavat, e il problema al je simpri chel: nol vignive let! e no jere justificazion a spindi beçS par voltà ducj i articui par furlan.
po su la cuistion dal stadio, jo o viot la solite cecitàt dai furlans, e la solo malegracie dai media.
Mi visi benissim che il messagjero., in maniere scorete e criminàl, al veve titulàt a plene pagjine "Dacia Arena" par spiegà dopo dentri che il non al jere "Dacia Arena Friuli" ven a stai che nissun al veve voie di gjavà il non friuli, anzit, lu si rinfuartive cuntun acuardi economic notevul par agna. claramentri la int e lei dome il titul, e ducj come cocai a pensà che a gjavavin il non friuli. Invezit di pensà che si pues esportà, ancje cui beçs de Dacia, un stadio biel come chel di cumò, ma a tornin al solit furlan che si dà la sape sui pits. Insome, disin che par come la viot jo, l'udin al è une des pocjis realtàts che e à puartat ator il Friul, si no altri. E simpri restant al balon, jo che o fas i cartei par il stadio, di cuant che ju fas par furlan, tant a ju metevin sul sito dal udin, tant di mancul sul gjornàl, cuasi che par furlan a dessin fastidi (ma difat, si clame venit :) )
- 15/02/16, 23:06
- gelo stellato ha detto...
-
sul fat dal furlan fat di tantis lenghis, no lu viot un problema, ma une oportunitàt, tal sens, cjapin la lenghe che nus scjafoie: il talian.
Il talian al è unic e singul, par il scrivi, ma al è fat di milante dialets tal fevelàt che si esprimin cu la stesse grafie dal scrit, e si cjacarin invezit cul fevelàt. E pur a nissun toscan i vignares tal cjaf di scrivi "hasa" "hane" come che a un roman nol scrivares "bbuono" o "i gnocchi" e pur lu dis e di gust. Insome... par di che ancje la cuistione dal furlan standard, purtrop, a je cjapade dentri dal fat di no jessi scuelàts... ma e va viodude come une oportunitàt, e no come limit. (come a di, ce biel che 'nd è tancj furlans, ce biel che ju pues capi ducj, ma al va ben ancje che puedi scriviju ducj cuntune sole grafie)
- 15/02/16, 23:12
- gelo stellato ha detto...
-
O zonti, a cheste cuistion de grafie, che tantis voltis la cecitàt e je contrarie. e si à voie di trasformà standard ancje ce che a nol covente (poesie, leterature di un ciert tipo, comunicazions informals...) ma forsit o stin lant fur dai semenats :)
- 15/02/16, 23:13
-
-
A mi somee ch'a disìn lis stessis robis cun peraulis diviersis, ch'a sedin bielzà a Babilonie? Jo a no disevi che tancj mûts di fevelâ a sedin un ben o un dam, ma cheste e je la realtât ch'a si à di fâ i conts: fâ capî il standard al è une vore dificil a leilu e plui che mai a scrivilu, par un ch'al à fât lis scuelis in Talian e fevelât il furlan dal pais in cjase. Cence contâ lis cjançons e il cine par inglês e po dopo il "step child adoption" doprât dai politics. Po dopo dacuardi tal lâ indenet cun lis nestris iniziativis, tegnin iniment la realtât. Stiçant la ment a mi vignût tal cjâf un grant personaç furlan di Dartigne ch'o vin ator pal mont ch'al sarês Nando Patat - coordenadôr dai programs di osservazion di ducj i osservatoris de ESA - Ente Spaziale Europeo - ch'al fevele e al scrîf par furlan une vore ben. Lui si ch'al sarès un puarte bandiere de lenghe di gale. Bepi
- 15/02/16, 23:58
- Luciano Marinig ha detto...
-
O ai sintut a di che a Bolzan par concori a un puest di lavor bisugne save il todesc,parce no fa come lor, e sares une biele sburtade.Mi scusi pai acents mancjants..Lussian
- 16/02/16, 10:56
-
-
O pensi che un dai fatôrs plui impuartants pe salvaguardie di une lenghe e sedi la istruzion. Se un nol è preparât, educât, istruît a gustâ une pietance, al riscje di stomeâsi a cerçâle.
Se si cjale il plan (anzit, la propueste di plan) gjenerâl di politiche linguistiche pe lenghe furlane de Arlef 2015-2019, si cjate par furtune un cjapitul dedicât ae istruzion. Si fevele di finanziaments, di verifichis de aplicazion dal insegnament, de ricjadude su lis competencis dai students, de rispueste des fameis, de produzion dal materiâl didatic… dut interessant ma, cuant che si rive a lis modalitâts atuativis, fat cualchi altri riferiment di leç, si conclût cuntune sorte di auspici: “Al fine di raggiungere con maggiore efficacia quanto previsto dalla normativa vigente in materia, risulta imprescindibile che la Regione formalizzi uno specifico protocollo di intesa con l’Ufficio Scolastico Regionale per pianificare le rispettive competenze, anche al fine di promuovere l’individuazione, presso la Direzione dell’Ufficio Scolastico Regionale di una figura decisoria e non semplicemente esecutiva, tale cioè che sia in grado di impostare una strategia di intervento nel settore della scuola, e che sia in grado di interloquire con la Dirigenza delle Istituzioni scolastiche e con gli organismi regionali”, vignarès a stâi – di no crodi – che une strategjie intun setôr cussì impuartant ancjemò no esist!
E vâl alore la pene di visâsi che za dal 2000 al jere stât nomenât dal Ministeri il prof. Bruno Forte a cjâf de Sorintendence scolastiche regjonâl cul compit di coordenâ l’inseriment de lenghe furlane tes scuelis, e che al veve tacât a fâ la vore cussì ben che… tal zîr di pôc timp, par motîfs dome politics, cualchidun al pensà di fâ pressions sul Ministeri par mandâlu vie (la peraule tecniche e jere stade “avvicendamento”). Di chê volte, no si à plui viodude une persone cussì autorevule, competente, carismatiche, motivade, cuntune vision infunzionalistiche de scuele, fondamentâl daûr dal gno mût di viodi par un rapuart coret fra scuele e societât, une persone in sumis che e fasès propit ce che in chest plan gjenerâl de Arlef si declare che al mancji.
Si capìs, se une lenghe e “decît” di sfantâsi, no son sants che le salvin. Ma che si sepi almancul che cualchidun al à dade ancje une grande man par scjafojâle. I cjâfs no si tain dome cui curtìs.
Par concludi, se no si incît ancje e soredut a traviers de scuele a disincrostâ l’imagjinari di chei che si clamin vuê natîfs digjitâi, invezit di stimâju tant furtunâts a vê la fantasie splanade su la Information and communications technology (ICT, une sborfadute di inglês no fâs mai mâl in ciertis ocasions), alore chei che a rigjavaràn plasê tal fevelâ e tal lei il furlan a saràn simpri mancul, fintremai a svaporâ dal dut. E cun lôr la lenghe.
Mandi,
Gianfranco
- 16/02/16, 21:33
-
-
Magari cussì no, Gianfranco... Bepi
- 16/02/16, 23:26
-
-
E je dure lei par furlan?
Al dì di vuê al samee di no.
Però... la int furlane in gjenar no je abituade... anzi... mi è capitât di cognossi talianots di chei IO NON LO PARLO MA LO CAPISCO che a lein lis contis curtis... ergo... e je ancjemò cualchi sperance...
ADN
- 05/03/16, 23:27